title: 2014/649/UE: Deċiżjoni tal-Kunsill tat- 8 ta' Settembru 2014 li taħtar membru Ġermaniż fil-Kumitat Ekonomiku u Soċjali Ewropew

text:
               9.9.2014

               MT

               Il-Ġurnal Uffiċjali tal-Unjoni Ewropea

               L 268/7

         DEĊIŻJONI TAL-KUNSILL
   tat-8 ta' Settembru 2014
   li taħtar membru Ġermaniż fil-Kumitat Ekonomiku u Soċjali Ewropew

      (2014/649/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra l-proposta tal-GvernĠermaniż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta' Settembru 2010 il-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2010 sal-20 ta' Settembru 2015 (1).

               (2)

               Konsegwentement għal tmiem il-mandat tas-Sur Armin DUTTINE, sar vakanti siġġuta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sinjura Tanja BUZEK, Gewerkschaftssekretärin, EU-Verbindungsbüro der Vereinigten Dienstleistungsgewerkschaft — ver.di hija b'dan maħtura bħala membru tal-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-8 ta' Settembru 2014.

            Għall-Kunsill

            Il-President

         S. GOZI

      (1)  ĠU L 251, 25.9.2010, p. 8.


title: Id-Deċiżjoni tal-Kunsill tas-27 ta' Marzu 2000 li tawtorizza d-Direttur ta' l-Europol li jidħol f'negozjati dwar ftehim ma' Stati terzi u ma' għaqdiet li ma għandhomx x'jaqsmu ma' l-Unjoni Ewropea (2000/C 106/01)

text:
Avviż Legali Importanti

|

42000Y0413(01)

Official Journal 106 , 13/04/2000 P. 0001 - 0002

		Id-Deċiżjoni tal-Kunsilltas-27 ta' Marzu 2000li tawtorizza d-Direttur ta' l-Europol li jidħol f'negozjati dwar ftehim ma' Stati terzi u ma' għaqdiet li ma għandhomx x'jaqsmu ma' l-Unjoni Ewropea(2000/C 106/01)IL-KUNSILL TA' L-UNJONI EWROPEA,Wara li kkunsidra l-Artikolu 42(2), l-Artikolu 10(4) u l-Artikolu 18 tal-Konvenzjoni dwar l-istabbiliment ta' l-Uffiċċju tal-Pulizija Ewropea (Konvenzjoni dwar il-Europol) [1],Wara li kkunsidra l-Att tal-Kunsill tat-3 ta' Novembru 1998 li jistabbilixxi r-Regoli li jirregolaw ir-relazzjonijiet esterni ta' l-Europol u għaqdiet li ma għandhomx x'jaqsmu ma' l-Unjoni Ewropea, u partikolarment l-Artikolu 2 ta' dawk ir-Regoli [2],Wara li kkunsidra l-Att tal-Kunsill tat-3 ta' Novembru 1998 li jistabbilixxi r-Regoli dwar l-aċċettazzjoni ta' informazzjoni mill-Europol minn persuni terzi, u partikolarment l-Artikolu 2 ta' dawk ir-Regoli [3],Wara li kkunsidra l-Att tal-Kunsill tat-12 ta' Marzu 1999 li jadotta r-Regoli li jirregolaw it-trasmissjoni ta' informazzjoni personali mill-Europol lill-Istati terzi u għaqdiet terzi, u partikolarment l-Artikoli 2 u 3 ta' dawk ir-Regoli [4],Billi:(1) L-effiċjenza tal-ġlieda kontra forom organizzati ta' kriminalità permezz ta' l-Europol tista' tittejjeb permezz ta' relazzjonijiet xierqa bejn il-Europol u Stati terzi u għaqdiet.(2) Din id-Deċiżjoni tawtorizza d-Direttur ta' l-Europol li jidħol f'negozjati ma' l-ewwel grupp ta' Stati terzi u għaqdiet li ma għandhomx x'jaqsmu ma' l-Unjoni Ewropea magħżula skond ir-rekwiżiti ta' operazzjoni u l-bżonn li jkunu miġġielda b'mod effettiv forom organizzati ta' kriminalità mill-Europol.(3) Din id-Deċiżjoni ma teskludix il-Kunsill milli jżid f'deċiżjoni oħra ta' Stati terzi u għaqdiet li ma għandhomx x'jaqsmu ma' l-Unjoni Ewropea.(4) Il-Kunsill għamel dikjarazzjoni dwar l-Artikolu 42 tal-Konvenzjoni ta' l-Europol li skond din il-Europol għandu bħala priorità tistabbilixxi relazzjonijiet ma' għaqdiet kompetenti ta' dawk l-Istati li magħhom il-Komunitajiet Ewropej u l-Istati Membri tagħhom stabbilixxew djalogu strutturat.(5) Id-Direttur ta' l-Europol jista jidħol biss f'negozjati li jikkonċernaw it-trasmissjoni ta' data personali ġaladarba l-Kunsill huwa sodisfatt li m'hemmx ostakoli biex jibdew dawn in-negozjati, waqt li jittieħed kont tal-liġijiet u prattiċi amministrattivi fil-qasam ta' protezzjoni tad-data fil-pajjiż terz jew għaqda li ma għandhiex x'taqsam ma' l-Unjoni Ewropea,IDDEĊIEDA DAN LI ĠEJ:Artikolu 11. Skond il-kondizzjonijiet stabbiliti f'din id-Deċiżjoni, id-Direttur ta' l-Europol ser ikun awtorizzat li jidħol f'negozjati ma' Stati terzi u għaqdiet li ma għandhomx x'jaqsmu ma' l-Unjoni Ewropea msemmija fl-Artikolu 2.2. Sakemm huma maħsuba biex ipartu informazzjoni personali, il-ftehim li ser ikun innegozjat ser jikkonsisti f'dispożizzjonijiet dwar l-aċċettazzjoni ta' informazzjoni mill-Europol, it-tip ta' informazzjoni li ser tkun trasmessa u l-iskop li għalih l-informazzjoni ser tkun trasmessa jew użata, u għandha tassigura konformità sħiħa mad-dispożizzjonijiet relevanti kollha tal-Konvenzjoni ta' l-Europol u r-regolamenti ta' implimentazzjoni tagħha f'dan ir-rigward.3. Sakemm huwa maħsub biex tpartat informazzjoni suġġetta għar-rekwiżiti ta' kunfidenzalità, il-ftehim ser jikkonsisti f'dispożizzjonijiet dwar kunfidenzjalità skond l-Artikolu 18(6) tal-Konvenzjoni ta' l-Europol.4. Il-ftehim jista' jikkonsisti f'dispożizzjonijiet dwar it-tqegħid ta' uffiċjali biex jikkoperaw minn Stati terzi u għaqdiet terzi lill-Europol, u fejn ikun neċessarju, fuq it-tqegħid ta' uffiċjali li jikkoperaw mill-Europol.5. Madankollu, meta ftehim li jinkludi t-trasmissjoni ta' informazzjoni personali mill-Europol lill-Istati terzi u għaqdiet li ma għandhomx x'jaqsmu ma' l-Unjoni Ewropea huwa maħsub, id-Direttur ta' l-Europol jista' jibda n-negozjati wara li l-Kunsill jiddeċiedi, waqt li jaġixxi unanimament, fuq bażi ta' rapport li ser jingħata lilu mill-Bord ta' Tmexxija ta' l-Europol, li l-ebda ostakoli ma jeżistu biex jibdew dawn in-negozjati. Il-Bord ta' Tmexxija ser jikkonsulta l-Korp ta' Sorveljanza Konġunta dwar dawn ir-rapporti. Meta tintlaħaq din id-Deċiżjoni fuq il-bidu ta' negozjati l-Kunsill ser jieħu kont ta' l-Artikolu 2(2) u l-Artikolu 3(3) tar-Regoli li jirregolaw it-trasmissjoni ta' informazzjoni personali mill-Europol lill-Istati terzi u għaqdiet terzi.Artikolu 21. Bla ħsara għar-riżorsi umani u finanzjarji disponibbli għall-Europol, negozjati ser isiru mas-segwenti Stati terzi u għaqdiet li ma għandhomx x'jaqsmu ma' l-Unjoni Ewropea:Stati terzi:- Bolivja- Bulgarija- Kanada- Kolumbja- Ċipru- Repubblika Ċeka- Estonja- Ungerija- Islanda- Latvja- Litwanja- Malta- Marokk- Norveġja- Peru- Polonja- Rumanija- Federazzjoni Russa- Slovakkja- Slovenja- Svizzera- Turkija- Stati Uniti ta' l-Amerika.Għaqdiet li ma għandhomx x'jaqsmu ma' l-Unjoni Ewropea:- ICPO-Interpol- UNDCP (Programm ta' Nazzjonijiet Uniti dwar kontroll tad-droga)- Organizzazzjoni Dinjija tad-Dwana.2. Il-Bord ta' Tmexxija ser, meta jikkonsidra l-pożizzjoni tiegħu skond l-Artikolu 3(1) ta' din id-Deċiżjoni, jiddeċiedi fuq il-priorità tan-negozjati, waqt li jittieħed kont tad-dikjarazzjoni tal-Kunsill fuq l-Artikolu 42 tal-Konvenzjoni ta' l-Europol.Artikolu 31. Mingħajr preġudizzju għall-Artikolu 1(5), il-Europol ser tidħol f'negozjati maħsuba f'din id-Deċiżjoni hekk kif il-Bord ta' Tmexxija ikun sodisfatt li dawn in-negozjati ġew ippreparati b'mod xieraq. Il-Bord ta' Tmexxija jista' jipprovdi d-Direttur ta' l-Europol bi kwalunkwe struzzjonijiet oħra dwar in-negozjati kif huwa jqis jixraq.2. Il-Bord ta' Tmexxija ser ikun informat b'mod permanenti bl-istat tan-negozjati. Rapport dwar progress ser jingħata lill-Bord kull sitt xhur, l-ewwel wieħed ser ikun ippreżentat qabel l-1 ta' Jannar 2001.Artikolu 41. Din id-Deċiżjoni ser tkun ippubblikata fil-Ġurnal Uffiċjali.2. Din id-Deċiżjoni ser tidħol fis-seħħ fil-jum ta' wara dak ta' l-adozzjoni tagħha.Magħmula fi Brussel, fis-27 ta' Marzu 2000.Għall-KunsillIl-PresidentF. Gomes[1] ĠU C 316, tas-27.11.1995, p. 2.[2] ĠU C 26, tat-30.1.1999, p. 19.[3] ĠU C 26, tat-30.1.1999, p. 17.[4] ĠU C 88, tat-30.3.1999, p. 1.--------------------------------------------------


title: 2009/196/KE: Deċiżjoni tal-Parlament Ewropew tat- 22 ta’ April 2008 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima IX – il-Kontrollur Ewropew għall-Protezzjoni tad-Data

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/90

         DEĊIŻJONI TAL-PARLAMENT EWROPEW
   tat-22 ta’ April 2008
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima IX – il-Kontrollur Ewropew għall-Protezzjoni tad-Data
   (2009/196/KE)
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2006 (1),
   wara li kkunsidra l-kontabilità annwali finali tal-Komunitajiet Ewropej għas-sena finanzjarja 2006 – Volum I (C6-0370/2007) (2),
   wara li kkunsidra r-rapport annwali tal-Kontrollur Ewropew għall-Protezzjoni tad-Data lill-awtorità tal-kwittanza rigward il-verifiki interni mwettqa fl-2006,
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2006 u r-rapporti speċjali tal-Qorti tal-Awdituri, flimkien mat-tweġibiet tal-istituzzjonijiet li ġew verifikati (3),
   wara li kkunsidra l-istqarrija ta’ assigurazzjoni dwar l-affidabilità tal-kontijiet kif ukoll tal-legalità u r-regolarità tat-tranżazzjonijiet sottostanti pprovduti mill-Qorti tal-Awdituri skont l-Artikolu 248 tat-Trattat KE (4),
   wara li kkunsidra l-Artikoli 272(10), 274, 275 u 276 tat-Trattat KE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u partikolarment l-Artikoli 50, 86, 145, 146 u 147 tiegħu,
   wara li kkunsidra l-Artikolu 71 u l-Anness V tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0094/2008),

               1.

               Jagħti l-kwittanza lill-Kontrollur Ewropew għall-Protezzjoni tad-Data fir-rigward tal-implimentazzjoni tal-baġit tiegħu għas-sena finanzjarja 2006;

               2.

               Jindika l-osservazzjonijiet tiegħu fir-riżoluzzjoni ta' hawn taħt;

               3.

               Jagħti struzzjonijiet lill-President tiegħu biex iressaq din id-deċiżjoni u r-riżoluzzjoni li tifforma parti integrali minnha lill-Kunsill, il-Kummissjoni, il-Qorti tal-Ġustizzja, il-Qorti tal-Awdituri, l-Ombudsman Ewropew u l-Kontrollur Ewropew għall-Protezzjoni tad-Data, u biex jagħmel l-arranġamenti għall-pubblikazzjoni tagħhom f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU L 78, 15.3.2006.

      (2)  ĠU C 274, 15.11.2007, p. 1.

      (3)  ĠU C 273, 15.11.2007, p. 1.

      (4)  ĠU C 274, 15.11.2007, p. 130.

      (5)  ĠU L 248, 16.9.2002, p. 1.
    ---documentbreak---

               31.3.2009

               MT

               Il-Ġurnal Uffiċjali tal-Unjoni Ewropea

               L 88/91

         RIŻOLUZZJONI TAL-PARLAMENT EWROPEW
   tat-22 ta' April 2008
   b'osservazzjonijiet li jiffurmaw parti integrali mid-deċiżjoni dwar il-kwittanza rigward l-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima IX – il-Kontrollur Ewropew għall-Protezzjoni tad-Data
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2006 (1),
   wara li kkunsidra l-kontabilità annwali finali tal-Komunitajiet Ewropej għas-sena finanzjarja 2006 – Volum I (C6-0370/2007) (2),
   wara li kkunsidra r-rapport annwali tal-Kontrollur Ewropew għall-Protezzjoni tad-Data dwar l-awtorità tal-kwittanza rigward il-verifiki interni mwettqa fl-2006,
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2006 u r-rapporti speċjali tal-Qorti tal-Awdituri, flimkien mat-tweġibiet tal-istituzzjonijiet li ġew verifikati (3),
   wara li kkunsidra l-istqarrija ta' assigurazzjoni dwar l-affidabilità tal-kontijiet kif ukoll tal-legalità u r-regolarità tat-tranżazzjonijiet sottostanti pprovduti mill-Qorti tal-Awdituri skont l-Artikolu 248 tat-Trattat KE (4),
   wara li kkunsidra l-Artikoli 272(10), 274, 275 u 276 tat-Trattat KE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u partikolarment l-Artikoli 50, 86, 145, 146 u 147 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0094/2008),

               1.

               Jinnota li fl-2006 il-Kontrollur Ewropew għall-Protezzjoni tad-Data (EDPS) kellu approprjazzjonijiet ta' impenn disponibbli li jammontaw għal total ta' EUR 4 138 378 (2005: EUR 2 840 733), b'rata ta' utilizzazzjoni ta' 93,3 %;

               2.

               Jinnota li l-verifika tal-EDPS mill-Qorti Ewropea tal-Awdituri ma waslet għal ebda osservazzjoni materjali fir-rigward tal-EDPS; jinnota li, wara l-introduzzjoni tal-kontabilità tad-dovuti fis-seħħ mill-1 ta' Jannar 2005, id-dikjarazzjonijiet finanzjarji tal-EDPS urew rendiment ekonomiku negattiv għas-sena 2006 (EUR 1 402 513) u totali simili għall-attiv u l-passiv (EUR 23 517);

               3.

               Jinnota li fis-7 ta' Diċembru 2006 l-ftehima dwar il-koperazzjoni amministrattiva bejn is-Segretarjati Ġenerali tal-Kummissjoni, il-Parlament u l-Kunsill, iffirmata flimkien mal-EDPS, ġiet imġedda għal perjodu ulterjuri ta' 3 snin b'effett mis-16 ta' Jannar 2007;

               4.

               Jinnota li, ibbażata fuq il-ftehima dwar il-koperazzjoni msemmija hawn fuq, il-ġestjoni amministrattiva tal-missjonijiet kollha tal-EDPS hija żgurata mill-Uffiċċju tal-Uffiċjal inkarigat mill-pagi tal-Kummissjoni u l-istess regoli interni japplikaw għar-rimbors tal-ispejjeż tal-akkomodazzjoni li jkunu ġew imġarrba matul missjoni għaż-żewġ kategoriji tagħha kif ukoll għaż-żewġ Membri tagħha u għall-istaff;

               5.

               Jinnota b'sodisfazzjon li l-proċessi ta' verifikar minn qabel “ex post” u l-ħruġ tal-opinjonijiet finali mill-EDPS imxew “il quddiem sew u l-iskadenza tar-Rebbiegħa 2007 imposta mill-EDPS ħeġġet istituzzjonijiet u korpi biex iżidu l-isforzi tagħhom biex jissodisfaw l-obbligi notifikati;

               6.

               Jinnota li bid-deċiżjoni tas-7 ta' Novembru 2006 l-EDPS iddeċidiet li tfassal struttura ta' kontroll intern xierqa għall-attivitajiet u l-ħtiġijiet tagħha;

               7.

               Jilqa” b'sodisfazzjon il-pubblikazzjoni annwali mill-EDPS u mill-Assistent tal-EDPS, tad-dikjarazzjoni tal-interessi finanzjarji tagħhom, b'formola simili għal dik mimlija kull sena mill-Membri tal-Parlament Ewropew, li fiha tagħrif rilevanti dwar affarijiet bħal attivitajiet professjonali li għandhom ikunu ddikjarati kif ukoll karigi u attivitajiet remunerati;

               8.

               Jifraħ lill-EDPS dwar id-deċiżjoni tiegħu tat-12 ta' Settembru 2007 li jirrispetta l-Ftehima Interistituzzjonali tal-25 ta' Mejju 1999 bejn il-Parlament Ewropew, il-Kunsill u l-Kummissjoni dwar investigazzjonijiet interni min-naħa ta' OLAF (6) fl-applikar tas-sistema stabbilita mir-Regolament (KE) Nru1073/1999 (7).

      (1)  ĠU L 78, 15.3.2006.

      (2)  ĠU C 274, 15.11.2007, p. 1.

      (3)  ĠU C 273, 15.11.2007, p. 1.

      (4)  ĠU C 274, 15.11.2007, p. 130.

      (5)  ĠU L 248, 16.9.2002, p. 1.

      (6)  ĠU L 136, 31.5.1999, p. 15.

      (7)  Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 rigward l-investigazzjonijiet imwettqa mill-Uffiċċju Ewropew ta' Kontra l-Frodi (OLAF) (ĠU L 136, 31.5.1999, p. 1).


title: Deċiżjoni tal-Kunsill 2011/357/PESK tal- 20 ta’ Ġunju 2011 li temenda d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja

text:
               21.6.2011

               MT

               Il-Ġurnal Uffiċjali tal-Unjoni Ewropea

               L 161/25

         DEĊIŻJONI TAL-KUNSILL 2011/357/PESK
   tal-20 ta’ Ġunju 2011
   li temenda d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fil-25 ta’ Ottubru 2010, il-Kunsill adotta d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja (1).

               (2)

               Fid-dawl tal-gravità tas-sitwazzjoni fil-Bjelorussja, għandhom jiġu imposti miżuri restrittivi addizzjonali.

               (3)

               Barra minn hekk, għandhom jiġu inklużi aktar persuni u entitajiet fuq il-lista ta’ persuni soġġetti għall-miżuri restrittivi kif tidher fl-Anness IIIA għad-Deċiżjoni 2010/639/PESK.

               (4)

               Id-Deċiżjoni 2010/639/PESK għandha tiġi emendatakif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/639/PESK hija b’dan emendata kif ġej:

               1.

               It-titolu tad-Deċiżjoni 2010/639/PESK għandu jiġi sostitwit b’dan li ġej:
               “Deċiżjoni tal-Kunsill 2010/639/PESK tal-25 ta’ Ottubru 2010 dwar miżuri restrittivi kontra l-Bjelorussja”.

               2.

               Għandhom jiddaħħlu l-Artikoli li ġejjin:
               “Artikolu 3a
               1.   Il-bejgħ, il-forniment, it-trasferiment jew l-esportazzjoni ta’ armi u ta’ materjal relatat ta’ kull tip, inklużi armi u munizzjon, vetturi u tagħmir militari, tagħmir paramilitari u partijiet ta’ rikambju għal dawk imsemmijin hawn fuq, kif ukoll tagħmir li jista’ jintuża għar-repressjoni interna, lill-Bjelorussja minn ċittadini tal-Istati Membri jew mit-territorji tal-Istati Membri jew permezz ta’ bastimenti jew inġenji tal-ajru bil-bandiera tagħhom, huma pprojbiti kemm jekk joriġinaw fit-territorji tagħhom jew le.
               2.   Huma pprojbiti:

                           (a)

                           il-forniment, dirett jew indirett, ta’ assistenza teknika, servizzi ta’ senserija jew servizzi oħra relatati mal-oġġetti msemmija fil-paragrafu 1 jew relatati mal-forniment, il-manifattura, il-manutenzjoni u l-użu ta’ tali oġġetti, lil kwalunkwe persuna fiżika jew ġuridika, entità jew korp fi, jew għall-użu fil-Bjelorussja;

                           (b)

                           il-forniment, dirett jew indirett, ta’ finanzjament jew assistenza finanzjarja relatati mal-oġġetti msemmija fil-paragrafu 1, inklużi b’mod partikolari għotjiet, self u assigurazzjoni ta’ kreditu għall-esportazzjoni, għal kwalunkwe bejgħ, forniment, trasferiment jew esportazzjoni ta’ tali oġġetti, jew għall-forniment ta’ assistenza teknika, servizzi ta’ senserija jew servizzi oħra relatati lil kwalunkwe persuna fiżika jew ġuridika, entità jew korp fi, jew għall-użu, fil-Bjelorussja;

                           (ċ)

                           il-parteċipazzjoni, xjentement u intenzjonalment, f’attivitajiet, li l-objettiv jew l-effett tagħhom tkun l-evażjoni tal-projbizzjonijiet imsemmija fil-punti (a) jew (b).

                     Artikolu 3b
               1.   L-Artikolu 3a mgħandux japplika għal:

                           (a)

                           il-bejgħ, il-forniment, it-trasferiment jew l-esportazzjoni ta’ tagħmir militari li ma joqtolx, jew ta’ tagħmir li jista’ jintuża għar-repressjoni interna, maħsub biss għal użu umanitarju jew protettiv, jew għall-programmi tan-Nazzjonijiet Uniti (NU) u l-Unjoni għat-tiswir ta’ istituzzjonijiet, jew għal operazzjonijiet tal-UE u tan-NU ta’ maniġġar ta’ kriżijiet;

                           (b)

                           il-bejgħ, il-forniment, it-trasferiment jew l-esportazzjoni ta’ vetturi mhux tal-ġlied li ġew manifatturati jew mgħammra b’materjali biex jipprovdu protezzjoni ballistika, maħsuba biss għall-użu protettiv ta’ persunal tal-Unjoni u tal-Istati Membri tagħha fil-Bjelorussja;

                           (ċ)

                           il-forniment ta’ assistenza teknika, servizzi ta’ senserija u servizzi oħrajn relatati ma’ tali tagħmir, jew ma’ tali programmi u operazzjonijiet;

                           (d)

                           il-forniment ta’ finanzjament jew assistenza finanzjarja relatati ma’ tali tagħmir jew ma’ tali programmi u operazzjonijiet,

                     bil-kondizzjoni li tali esportazzjonijiet u assistenza jkunu ġew approvati minn qabel mill-awtorità kompetenti rilevanti.
               2.   Il-paragrafu 3a m’għandux japplika għal ilbies protettiv, inklużi ġkieket kontra l-flak u elmi militari, esportati temporanjament lejn il-Bjelorussja minn persunal tan-NU, minn persunal tal-Unjoni jew tal-Istati Membri tagħha, minn rappreżentanti tal-media u ħaddiema umanitarji u dawk li jaħdmu fl-iżvilupp u persuni assoċjati esklussivament għall-użu personali tagħhom.”.

         Artikolu 2
   Il-persuni u entitajiet elenkati fl-Anness ta’ din id-Deċiżjoni jiżdiedu mal-lista li tidher fl-Anness IIIA tad-Deċiżjoni 2010/639/PESK.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, l-20 ta’ Ġunju 2011.

            Għall-Kunsill

            Il-President

         C. ASHTON

      (1)  ĠU L 280, 26.10.2010, p. 18.

      ANNESS

         Persuni u entitajiet imsemmijin fl-Artikolu 2

      A.   Persuni

                  Ismijiet
                  Traskrizzjoni tal-ortografija Bjelorussa
                  Traskrizzjoni tal-ortografija Russa

                  Ismijiet
                  (ortografija Bjelorussa)

                  Ismijiet
                  (ortografija Russa)

                  Post u data tat-twelid, informazzjoni oħra ta' identifikazzjoni
                  (numru tal-passaport…)

                  Raġunijiet

                  1

                  Andrey Kazheunikau
                  Andrey Kozhevnikov

                  Андрэй Кажэўнiкаў

                  Андрей Кожевников

                  Prosekutur pubbliku tal-kawża kontra l-ex-kandidati presidenzjali Vladimir Neklyaev, Vitaly Rimashevsky, il-membri tat-tim tal-kampanja ta' Neklyaev, Andrei Dmitriev, Aleksandr Feduta u Sergei Vozniak, kif ukoll il-Viċi President tal-Young Front, Anastasia Polozhanka. L-akkuża ppreżentata minnu kellha motivazzjoni politika ċara u kienet ksur ċar tal-Kodiċi tal-Proċedura Penali. Hija kienet ibbażata fuq klassifikazzjoni żbaljata tal-avvenimenti tad-19 ta' Diċembru 2010, mhux sostnuta b'evidenza, provi u testimonjanzi tax-xhieda.

                  2

                  Grachova, Liudmila
                  (Grachova, Ludmila; Grachova Lyudmila)
                  Gracheva Liudmila
                  (Gracheva Lyudmila; Grachiova Ludmila)

                  Грачова Людмiла

                  Грачева Людмила

                  Imħallef tal-Qorti Distrettwali Leninski ta' Minsk. Hija ttrattat il-kawża tal-ex-kandidati presidenzjali Nikolai Statkevich u Dmitri Uss, kif ukoll l-attivisti politiċi u tas-soċjetà ċivili Andrei Pozniak, Aleksandr Klaskovski, Aleksandr Kvetkevich, Artiom Gribkov u Dmitri Bulanov. Il-mod tagħha kif mexxiet il-proċess kien ksur ċar tal-Kodiċi tal-Proċedura Penali. Hija ħalliet l-użu ta' evidenza u ta' testimonjanzi rrilevanti għall-persuni akkużati.

                  3

                  Chubkavets Kiril
                  Chubkovets Kirill

                  Чубкавец Кiрыл

                  Чубковец Кирилл

                  Prosekutur pubbliku tal-kawża kontra l-ex-kandidati presidenzjali Nikolai Statkevich u Dmitri Uss, kif ukoll l-attivisti politiċi u tas-soċjetà ċivili Andrei Pozniak, Aleksandr Klaskovski, Aleksandr Kvetkevich, Artiom Gribkov u Dmitri Bulanov. L-akkuża ppreżentata minnu kellha motivazzjoni politika ċara u kienet ksur ċar tal-Kodiċi tal-Proċedura Penali. Hija kienet ibbażata fuq klassifikazzjoni żbaljata tal-avvenimenti tad-19 ta' Diċembru 2010, mhux sostnuta b'evidenza, provi u testimonjanzi tax-xhieda.

                  4

                  Peftiev Vladimir
                  Peftiev Vladimir Pavlovich

                  Пефцiеў Уладзiмiр Паўлавiч

                  Пефтиев Владимир Павлович

                  Imwieled fl-1 ta' Lulju 1957 fil-belt ta' Berdyansk, Zaporozhskaya Oblast, Ukraina
                  Numru tal-passaport attwali: MP2405942

                  Persuna assoċjata mal-President Lukashenko u l-familja tiegħu. Konsulent ekonomiku ewlieni tal-President Lukashenko u sponsor finanzjarju prinċipali tar-reġim ta' Lukashenko. President tal-Kunsill tas-Sidien tal-Ishma ta' Beltechexport, l-akbar kumpanija ta' importazzjoni u esportazzjoni ta' prodotti tad-difiża fil-Bjelorussja

      B.   Entitajiet

                  Ismijiet
                  Traskrizzjoni tal-ortografija Bjelorussa
                  Traskrizzjoni tal-ortografija Russa

                  Ismijiet
                  (ortografija Bjelorussa)

                  Ismijiet
                  (ortografija Russa)

                  Informazzjoni ta' identifikazzjoni

                  Raġunijiet

                  1

                  Beltechexport

                  ЗАО “Белтехэкспорт”

                              Repubblika tal-Bjelorussja,

                              220012, Minsk,

                              Nezavisimost ave., 86-B

                              Tel: (+375 17) 263-63-83,

                              Fax: (+375 17) 263-90-12

                  Entità kkontrollata mis-Sur Peftiev Vladimir

                  2

                  Sport-Pari
                  (Operatur tal-Kumpannija tal-Lotterija Repubblikana)

                  ЗАО “Спорт-пари” (оператор республиканской лотереи)

                  Entità kkontrollata mis-Sur Peftiev Vladimir

                  3

                  Private Unitary Enterprise (PUE) BT Telecommunications

                  частное унитарное предприятие ЧУП “БТ Телекоммуникации”

                  Entità kkontrollata mis-Sur Peftiev Vladimir


title: Deċiżjoni (UE) 2016/1478 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima VII — Il-Kumitat tar-Reġjuni

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/151

         DEĊIŻJONI (UE) 2016/1478 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima VII — Il-Kumitat tar-Reġjuni
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2014 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2014 (COM(2015)0377 — C8-0205/2015) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2014, flimkien mar-risposti tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (5), u b’mod partikolari l-Artikoli 55, 99, 164, 165 u 166 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0132/2016),

               1.

               Jagħti l-kwittanza lis-Segretarju Ġenerali tal-Kumitat tar-Reġjuni għall-implimentazzjoni tal-baġit tal-Kumitat tar-Reġjuni għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lill-Kunsill Ewropew, lill-Kunsill, lill-Kummissjoni u lill-Qorti tal-Awdituri kif ukoll lill-Ombudsman Ewropew, lill-Kontrollur Ewropew għall-Protezzjoni tad-Data u lis-Servizz Ewropew għall-Azzjoni Esterna, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 51, 20.2.2014.

      (2)  ĠU C 377, 13.11.2015, p. 1.

      (3)  ĠU C 373, 10.11.2015, p. 1.

      (4)  ĠU C 377, 13.11.2015, p. 146.

      (5)  ĠU L 298, 26.10.2012, p. 1.


title: Id-Deċiżjoni tal-Kummissjoni tal-5 ta' Diċembru 2003 li tgħaddi lill-aġenziji ezekuttivi l-ġestjoni tal-għajnuna għall-miżuri ta' qabel l-adeżjoni favur l-agrikultura u l-iżvilupp rurali fir-Rumanija fil-perjodu ta' qabel l-adeżjoni

text:
Avviż Legali Importanti

|

32003D0846

Official Journal L 321 , 06/12/2003 P. 0062 - 0063

		Id-Deċiżjoni tal-Kummissjonital-5 ta' Diċembru 2003li tgħaddi lill-aġenziji ezekuttivi l-ġestjoni tal-għajnuna għall-miżuri ta' qabel l-adeżjoni favur l-agrikultura u l-iżvilupp rurali fir-Rumanija fil-perjodu ta' qabel l-adeżjoni.(2003/846/KE)IL-KUMMISSJONI TAL-KOMUNITAJIET EWROPEJ,Wara li kkonsidrat it-Trattat li jistabbilixxi l-Komunità Ewropea,Wara li kkonsidrat ir-Regolament tal-Kunsill (KE) Nru 1266/1999 tal-21 ta' Ġunju 1999 dwar il-kordinament tal-għajnuna lill-pajjiżi applikanti fil-kwadru ta' l-istrateġija ta' qabel l-adeżjoni u li jemenda r-Regolament (KEE) Nru 3906/89 [1], u partikolarment l-Artikolu 12(2) tiegħu,Wara li kkonsidrat ir-Regolament tal-Kunsill (KE) Nru 1268/1999 tal-21 ta' Ġunju 1999 dwar l-appoġġ Komunitarju għall-miżuri ta' qabel l-adeżjoni għall-agrikultura u l-iżvilupp rurali fil-pajjiżi applikanti ta' l-Ewropa ċentrali u tal-lvant fil-perijodu ta' qabel l-adeżjoni [2], u partikolarment l-Artikolu 4(5) u (6) tiegħu,Billi:(1) Il-programm speċjali għall-iżvilupp agrikolu u rurali għar-Rumanija ('il quddiem Sapard) kien approvat bid-Deċiżjoni tal-Kummissjoni tat-12 ta' Diċembru 2000 [3], kif emendata l-aħħar bid- Deċiżjoni tal-Kummissjoni ta' l-1 ta' Awissu 2003, skond l-Artikolu 4(5) u (6) tar-Regolament (KE) Nru 1268/1999.(2) Il-Gvern tar-Rumanija u l-Kummissjoni, waqt li aġixxew f'isem il-Komunità Ewropea, iffirmaw fit-2 ta' Frar 2001 il-Ftehim Multiannwali ta' Finanzjament li jippreskrivi l-kwadru tekniku, legali u amministrattiv għall-esekuzzjoni ta' Sapard, kif emendat bil-Ftehim Annwali ta' Finanzjament għall-2002, iffirmat fl-1 ta' April 2003, li daħal fis-seħħ fl-aħħar fit-12 ta' Mejju 2003.(3) L-Aġenzija Sapard, istituzzjoni pubblika bi status legali, taħt ir-responsabbilità tal-Ministeru ta' l-Agrikultura, Foresti, Ilmijiet u l-Ambjent, inħatret mill-awtorità kompetenti tar-Rumanija għall-implimentazzjoni ta' xi miżuri definiti fis-Sapard. Id-Dipartiment tal-Fond Nazzjonali fil-Ministeru tal-Finanzi Pubbliċi kien appuntat għall-funzjonijiet finanzjarji li għandu jaqdi fil-kwadru ta' l-implimentazzjoni tas-Sapard.(4) Fuq il-bażi ta' analiżi każ b'każ tal-kapaċità ta' ġestjoni ta' programmi/proġetti nazzjonali u settorjali, proċeduri u strutturi ta' kontroll ta' finanzjament dwar il-finanzji pubbliċi, kif ipprovdut fl-Artikolu 12(2) tar-Regolament (KE) Nru 1266/1999, il-Kummissjoni adottat id-DEĊIŻJONI 2002/638/KE tal-31 ta' Lulju 2002 li tgħaddi l-ġestjoni ta' l-għajnuna lill-aġenziji ta' implimentazzjoni għall-miżuri ta' qabel l-adeżjoni fl-iżvilupp agrikolu u rurali fir-Romanija fil-perjodu ta' qabel l-adeżjoni [4] fir-rigward ta' ċerti miżuri provduti fis-Sapard.(5) Il-Kummissjoni għamlet analiżi ulterjuri bis-saħħa ta' l-Artikolu 12(2) tar-Regolament (KE) Nru 1266/1999 fir-rigward tal-miżura 3.1 "Investiment fl-azjendi agrikoli", miżura 3.4 "L-iżvilupp u d-diversifikazzjoni ta' attivitajiet ekonomiċi, attivitajiet multipli, dħul alternattiv" u miżura 4.1 "Titjib tat-taħriġ vokazzjonali" kif ipprovdut fis-Sapard. Il-Kummissjoni tikkonsidra li, wkoll fir-rigward ta' dawk il-miżuri, r-Rumanija tikkonforma mad-disposizzjonijiet ta' l-Artikoli 4 sa 6 u ta' l-Anness tar-Regolament tal-Kummissjoni (KE) Nru 2222/2000 tas-7 ta' Ġunju 2000 li tippreskrivi regoli finanzjarji għall-applikazzjoni tar-Regolament tal-Kunsill (KE) Nru 1268/1999 fuq appoġġ tal-Komunità għall-miżuri ta' qabel l-adeżjoni għall-iżvilupp agrikolu u rurali fil-pajjiżi applikanti ta' l-Ewropa ċentrali u tal-lvant fil-perjodu ta' qabel l-adeżjoni [5], u bil-kundizzjonijiet minimi preskritti fl-Anness tar-Regolament (KE) Nru 1266/1999.(6) Huwa għalhekk xieraq li jkun hemm it-tneħħija ta' l-approvazzjoni ex ante msemmija fl-Artikolu 12(1) tar-Regolament (KE) Nru 1266/1999 u biex tkun mgħoddija, fir-rigward tal-miżuri 3.1, 3.4 and 4.1, lill-Aġenżija Sapard u fuq il-Ministeru tal-Finanzi Pubbliċi, il-Fond Nazzjonali, fir-Rumanija l-ġestjoni tal-għajnuna fuq bażi deċentralizzata.(7) Iżda, billi l-verifiki li saru mill-Kummissjoni għall-miżuri oħra 3.1, 3.4 u 4.1 huma bażati fuq sistema li mhix qed topera għal kollox fir-rigward ta' l-elementi rilevanti, huwa għalhekk xieraq li tkun mgħoddija l-ġestjoni tal-programm Sapard lill-Aġenzija Sapard u fuq il-Ministeru tal-Finanzi Pubbliċi, il-Fond Nazzjonali, skond l-Artikolu 3(2) tar-Regolament (KE) Nru 2222/2000, fuq bażi proviżorja.(8) Huwa maħsub li l-ġestjoni sħiħa tgħaddi lis-Sapard biss wara li jkunu saru aktar verifiki biex ikun żgurat li s-sistema taħdem b'mod sodisfaċenti, u wara li tkun imwettqa kull rakkomandazzjoni li l-Kummissjoni tista' toħroġ fir-rigward li tgħaddi l-ġestjoni tal-għajnuna lill-Aġenzija Sapard, taħt ir-responsabbilità tal-Ministeru ta' l-Agrikultura, Foresti, Ilmijiet u l-Ambjent u fuq il-Ministeru tal-Finanzi Pubbliċi, il-Fond Nazzjonali.(9) Fit-22 ta' Lulju 2003 l-awtoritajiet Rumeni ipproponew ir-regoli għall-eliġibilità għan-nefqa skond l-Artikolu 4(1) tat-Taqsima B tal-Ftehim Multiannwali ta' Finanzjament. Il-lista kienet parzjalment modifikata b'ittra datata t-22 ta' Settembru 2003. Il-Kummissjoni hija msejħa biex tieħu deċiżjoni f'dan ir-rigward,IDDEĊIDIET DAN LI ĠEJ:Artikolu 1Il-ħtieġa ta' approvazzjoni ex ante mill-Kummissjoni għall-għażla ta' proġett u l-kuntratti għall-miżuri 3.1, 3.4 u 4.1 mir-Rumanija provduti fl-Artikolu 12(1) tar-Regolament (KE) Nru 1266/1999 hija b'dan mneħħija.Artikolu 2Il-ġestjoni tal-programm Sapard hija mgħoddija fuq bażi proviżorja lill-:1. Aġenzija Sapard taħt ir-responsabbilità tal-Ministeru ta' l-Agrikoltura, Foresti, Ilmijiet u l-Ambjent, tar-Rumanija Triq Negustori 1 B, Settur 2, Bukarest, għall-implimentazzjoni 3.1 "Investiment f'azjendi agrikoli", miżuri 3.4 "Żvilupp u diversifikazzjoni ta' attivitajiet ekonomiċi, attivitajiet multipli, dħul alternattiv" u miżura 4.1 "Titjib tat-taħriġ vokazzjonali" kif definit fil-programm għall-iżvilupp agrikolu u rurali li kien approvat bid-DEĊIŻJONI TAL-KUMMISSJONI C(2000) 3742 finali fit-12 Diċembru 2000, kif emendat l-aħħar mid-deċiżjoni tal-Kummissjoni adottata fl-1 ta' Awissu 2003.2. Fond Nazzjonali fil-Ministeru tal-Finanzi Pubbliċi, Triq Apolodor 17, Settur 5, RO 70663 Bukarest, għall-funzjonijiet finanzjarji li għandu jaqdi fil-kwadru ta' l-implimentazzjoni tal-programm Sapard għall-miżuri 3.1, 3.4 u 4.1 għar-Rumanija.Artikolu 3Nefqa bis-saħħa ta' din id-Deċiżjoni għandha tkun eliġibbli għall-ko-finanzjament biss jekk issir mill-benefiċjarji mid-data ta' din id-Deċiżjoni, jew, jekk wara, d-data ta' l-istrument li jagħmilhom benefiċjarji għall-proġett partikolari, ħlief għall-istudji ta' fattibbilità u ohrajn relattati, meta din id-data għandha tkun it-12 ta' Diċembru 2000, iżda f'kull każ ma għandhiex tkun imħallsa mill-Aġenzija Sapard qabel id-data ta' din id-Deċiżjoni.Artikolu 4Mingħajr preġudizzju għal kull deċiżjoni li tagħti l-għajnuna skond is-Sapard lill-benefiċjarji individwali, għandhom jgħoddu r-regoli għall-eliġibbilità tan-nefqa proposta mir-Rumanija b'ittra Nru 1015 tat-22 Lulju 2003 u, reġistrata fil-Kummissjoni taħt Nru 19976, kif modifikata bl-ittra Nru 11012 tat-22 ta' Settembru 2003 u reġistrata fil-Kummissjoni skond Nru 26843Magħmula fi Brussel, il-5 ta' Diċembru 2003.Għall-KummissjoniFranz FischlerMembru tal-Kummissjoni[1] ĠU L 161, tas-26.6.1999, p. 68.[2] ĠU L 161, tas-26.6.1999, p. 87. (Regolament kif l-aħħar emendat bir-Regolament (KE) Nru 696/2003 (ĠU L. 99, tas- 17.4.2003, p. 24).[3] C(2000) 3742 finali.[4] ĠU L 206, tat-3.8.2002, p. 31.[5] ĠU L tas- 7.10.2000, p. 5. (Regolament kif l-aħħar emendat bir-Regolament (KE) Nru 188/2003 (ĠU L. 27, ta' l- 1.2.2003, p. 14).--------------------------------------------------


title: 2010/441/CFSP: Deċiżjoni tal-Kunsill 2010/441/PESK tal- 11 ta’ Awwissu 2010 li testendi l-mandat tar-Rappreżentant Speċjali tal-Unjoni Ewropea għall-Unjoni Afrikana

text:
               12.8.2010

               MT

               Il-Ġurnal Uffiċjali tal-Unjoni Ewropea

               L 211/23

         DEĊIŻJONI TAL-KUNSILL 2010/441/PESK
   tal-11 ta’ Awwissu 2010
   li testendi l-mandat tar-Rappreżentant Speċjali tal-Unjoni Ewropea għall-Unjoni Afrikana
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fis-6 ta’ Diċembru 2007, il-Kunsill adotta l-Azzjoni Konġunta 2007/805/PESK (1) li taħtar lis-Sur Koen VERVAEKE bħala Rappreżentant Speċjali tal-Unjoni Ewropea (minn hawn ’il quddiem ir-“RSUE”) għall-Unjoni Afrikana (UA).

               (2)

               Fl-1 ta’ Diċembru 2008, il-Kunsill adotta l-Azzjoni Konġunta 2008/898/PESK (2) li testendi l-mandat tar-RSUE sat-28 ta’ Frar 2010.

               (3)

               Fil-25 ta’ Frar 2010, il-Kunsill adotta d-Deċiżjoni 2010/119/PESK (3) li temenda l-mandat tar-RSUE u testendih sal-31 ta’ Awwissu 2010.

               (4)

               Il-mandat tar-RSUE għandu jiġi estiż sal-31 ta’ Awwissu 2011. Madankollu, il-mandat tar-RSUE jista’ jiġi tterminat qabel, jekk il-Kunsill jiddeċiedi hekk, fuq proposta tar- Rappreżentant Għoli tal-Unjoni għall-Affarijiet Barranin u l-Politika ta’ Sigurtà (minn hawn ’il quddiem “ir-RGħ”) wara d-dħul fis-seħħ tad-Deċiżjoni li tistabbilixxi s-Servizz Ewropew għall-Azzjoni Esterna.

               (5)

               Ir-RSUE għandu jimplimenta l-mandat tiegħu fil-kuntest ta’ sitwazzjoni li tista’ tiddeterjora u li tista’ tagħmel ħsara lill-objettivi tal-Politika Estera u ta’ Sigurtà Komuni, kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Koen VERVAEKE bħala RSUE għall-UA huwa b’dan estiż sal-31 ta’ Awwissu 2011. Il-mandat tar-RSUE jista’ jiġi tterminat qabel, jekk il-Kunsill jiddeċiedi hekk, fuq proposta tar-RGħ wara d-dħul fis-seħħ tad-Deċiżjoni li tistabbilixxi s-Servizz Ewropew għall-Azzjoni Esterna.
   Artikolu 2
   Objettivi ta’ politika
   Il-mandat tar-RSUE għandu jkun ibbażat fuq objettivi ta’ politika tal-UE komprensivi b’appoġġ għall-isforzi Afrikani għall-bini ta’ futur paċifiku, demokratiku u prosperuż kif stabbilit fl-Istrateġija tal-UE fir-rigward tal-Afrika. Dawn l-objettivi jinkludu:

               (a)

               it-tisħiħ tad-djalogu politiku tal-UE u relazzjoni usa’ mal-UA;

               (b)

               it-tisħiħ tas-sħubija UE-UA fl-oqsma kollha msemmijin fl-Istrateġija tal-UE fir-rigward tal-Afrika, b’kontribut għall-iżvilupp u l-implimentazzjoni tal-Istrateġija tal-UE fir-rigward tal-Afrika fi sħubija mal-UA, b’rispett għall-prinċipju ta’ appartenenza Afrikana u b’ħidma aktar mill-qrib mar-rappreżentanti Afrikani f’fora multilaterali f’koordinazzjoni mas-sieħba multilaterali;

               (c)

               il-ħidma mal-UA u l-provvista ta’ appoġġ lilha permezz tal-appoġġ għall-iżvilupp istituzzjonali u t-tisħiħ tar-relazzjoni bejn l-Istituzzjonijiet tal-UE u tal-UA, inkluż permezz ta’ assistenza għall-iżvilupp, għall-promozzjoni ta’:
               —   il-paċi u s-sigurtà: il-previżjoni, il-prevenzjoni, il-ġestjoni, il-medjazzjoni u r-riżoluzzjoni tal-konflitti, l-appoġġ għal sforzi biex jiġu promossi l-paċi u l-istabbiltà, l-appoġġ għar-rikostruzzjoni wara l-konflitti,
               —   id-drittijiet tal-bniedem u l-governanza: il-promozzjoni u l-protezzjoni tad-drittijiet tal-bniedem; il-promozzjoni tal-libertajiet fundamentali u r-rispett għall-istat tad-dritt; l-appoġġ, permezz ta’ djalogu politiku u assistenza finanzjarja u teknika, għall-isforzi Afrikani għall-monitoraġġ u t-titjib tal-governanza; l-appoġġ għat-tkabbir ta’ demokrazija parteċipattiva u r-responsabbiltà; l-appoġġ għall-ġlieda kontra l-korruzzjoni u l-kriminalità organizzata u l-promozzjoni ulterjuri tal-isforzi biex tiġi indirizzata l-kwistjoni tat-tfal u l-konflitti armati fl-aspetti kollha tagħha,
               —   it-tkabbir sostenibbli, l-integrazzjoni reġjonali u l-kummerċ: l-appoġġ għall-isforzi lejn l-interkonnettività u l-faċilitazzjoni tal-aċċess tan-nies għall-ilma u l-iġjene, l-enerġija u t-teknoloġija tal-informazzjoni; il-promozzjoni ta’ qafas tan-negozju legali stabbli, effiċjenti u armonizzat; l-assistenza biex l-Afrika tiġi integrata fis-sistema dinjija tal-kummerċ, l-assistenza lill-pajjiżi Afrikani biex jikkonformaw mar-regoli u l-istandards tal-UE; l-appoġġ lill-Afrika fil-ġlieda kontra l-effetti tat-tibdil fil-klima,
               —   l-investiment fin-nies: l-appoġġ tal-isforzi fl-oqsma tal-ugwaljanza bejn is-sessi, is-saħħa, is-sigurtà tal-ikel u l-edukazzjoni, il-promozzjoni ta’ programmi ta’ skambju, netwerks ta’ universitajiet u ċentri ta’ eċċellenza, l-indirizzar tal-kawżi fundamentali tal-migrazzjoni.

         Barra minn hekk, l-UE ser ikollha rwol ċentrali fl-implimentazzjoni tal-Istateġija Konġunta UE-Afrika li hija maħsuba biex tiżviluppa u tikkonsolida ulterjorment is-sħubija strateġika bejn l-Afrika u l-UE.
   Artikolu 3
   Mandat
   Sabiex jinkisbu l-aspetti tal-Politika Estera u ta’ Sigurtà Komuni (PESK)/Politika ta’ Sigurtà u Difiża Komuni (PSDK) tal-objettivi msemmijin fl-Artikolu 2, il-mandat tar-RSUE għandu jkun li:

               (a)

               isaħħaħ l-influwenza ġenerali tal-UE fi, u l-koordinazzjoni ta’, id-djalogu mal-UA u l-Kummissjoni tagħha f’Addis Ababa, dwar il-firxa sħiħa ta’ kwistjonijiet tal-PESK/PSDK koperti mir-relazzjoni UE-UA;

               (b)

               jiżgura livell adatt ta’ rappreżentazzjoni politika, li tirrifletti l-importanza tal-UE bħala sieħba politika, finanzjarja u istituzzjonali tal-UA, u l-avvanz f’dik is-sħubija li jkun sar neċessarju minħabba l-profil politiku li qed jikber tal-UA fix-xena dinjija;

               (c)

               jekk il-Kunsill jiddeċiedi hekk, jirrappreżenta l-pożizzjonijiet u l-linji politiċi tal-UE, meta l-UA jkollha rwol prinċipali f’sitwazzjoni ta’ kriżi li għaliha ma jkun inħatar l-ebda RSUE;

               (d)

               jgħin fil-kisba ta’ koerenza, konsistenza u koordinazzjoni aħjar tal-linji politiċi u l-azzjonijiet tal-UE fir-rigward tal-UA, u jikkontribwixxi sabiex tittejjeb il-koordinazzjoni tal-grupp usa’ ta’ msieħba u r-relazzjoni tiegħu mal-UA;

               (e)

               isegwi mill-qrib, u jirrapporta dwar, l-iżviluppi rilevanti kollha fil-livell tal-UA;

               (f)

               iżomm kuntatt mill-qrib mal-Kummissjoni tal-UA, ma’ organi oħra tal-UA, ma’ missjonijiet ta’ organizzazzjonijiet Subreġjonali Afrikani għall-UA u l-missjonijiet tal-Istati Membri tal-UA għall-UA;

               (g)

               jiffaċilita r-relazzjonijiet u l-kooperazzjoni bejn l-UA u l-organizzazzjonijiet Subreġjonali Afrikani speċjalment f’dawk l-oqsma fejn l-UE qed tipprovdi appoġġ;

               (h)

               joffri pariri u jipprovdi appoġġ lill-UA fuq talba fl-oqsma deskritti fl-Istrateġija UE Afrika;

               (i)

               joffri pariri u jipprovdi appoġġ għall-bini tal-kapaċitajiet ta’ maniġġar ta’ kriżijiet tal-UA;

               (j)

               abbażi ta’ diviżjoni ċara tal-kompiti, jikkoordina ma’, u jappoġġa, l-azzjonijiet tar-RSUE li għandhom mandati fl-Istati Membri/ir-Reġjuni tal-UA; u

               (k)

               iżomm kuntatti mill-qrib u jippromovi l-koordinazzjoni ma’ msieħba internazzjonali prinċipali tal-UA preżenti f’Addis Ababa, speċjalment in-Nazzjonijiet Uniti, iżda wkoll ma’ atturi mhux statali dwar il-firxa sħiħa ta’ kwistjonijiet tal-PESK/PSDK koperti mir-relazzjoni UE-UA.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat, waqt li jaġixxi taħt l-awtorità tar-RGħ.
   2.   Il-Kumitat Politiku u ta’ Sigurtà (minn hawn ’il quddiem “il-KPS”) għandu jżomm kollegament privileġġat mar-RSUE u għandu jkun il-punt primarju ta’ kuntatt tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   Artikolu 5
   Finanzjament
   1.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta’ Settembru 2010 sal-31 ta’ Awwissu 2011 għandu jkun ta’ EUR 1 280 000.
   2.   In-nefqa għandha tiġi amministrata konformement mal-proċeduri u r-regoli applikabbli għall-baġit ġenerali tal-Unjoni.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull infiq.
   Artikolu 6
   Kostituzzjoni u kompożizzjoni tat-tim
   1.   Fil-limiti tal-mandat tiegħu u l-mezzi finanzjarji korrispondenti disponibbli, ir-RSUE għandu jkun responsabbli mill-istruttura tat-tim tiegħu. It-tim għandu jinkludi t-tagħrif espert dwar kwistjonijiet speċifiċi ta’ politika kif meħtieġ mill-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tat-tim tiegħu.
   2.   L-Istati Membri u l-istituzzjonijiet tal-Unjoni jistgħu jipproponu l-issekondar ta’ persunal biex jaħdem mar-RSUE. Is-salarju ta’ persunal li jiġi ssekondat minn Stat Membru jew minn istituzzjoni tal-Unjoni lir-RSUE għandu jkun kopert mill-Istat Membru jew l-istituzzjoni tal-UE kkonċernati, rispettivament. Esperti ssekondati mill-Istati Membri għas-Segretarjat Ġenerali tal-Kunsill jistgħu jiġu assenjati wkoll mar-RSUE. Il-persunal internazzjonali b’kuntratt għandu jkollu ċ-ċittadinanza ta’ Stat Membru.
   3.   Il-persunal issekondat kollu għandu jibqa’ taħt l-awtorità amministrattiva tal-Istat Membru jew l-istituzzjoni tal-Unjoni li jibagħtuh u għandu jwettaq dmirijietu u jaġixxi fl-interess tal-mandat tar-RSUE.
   Artikolu 7
   Privileġġi u immunitajiet tar-RSUE u l-persunal tiegħu
   Il-privileġġi, l-immunitajiet u garanziji oħra meħtieġa għat-tlestija u l-funzjonament bla tfixkil tal-missjoni tar-RSUE u l-membri tal-persunal tiegħu għandhom jiġu miftehmin mal-parti/partijiet, ospitanti kif adatt. L-Istati Membri u l-Kummissjoni għandhom jagħtu l-appoġġ kollu meħtieġ għal dan l-għan.
   Artikolu 8
   Sigurtà ta’ informazzjoni klassifikata tal-UE
   Ir-RSUE u l-membri tat-tim tiegħu għandhom jirrispettaw il-prinċipji u l-istandards ta’ sigurtà minimi stabbiliti bid-Deċiżjoni tal-Kunsill 2001/264/KE tad-19 ta’ Marzu 2001 li tadotta r-regolamenti tal-Kunsill rigward is-sigurtà (4), b’mod partikolari fil-ġestjoni ta’ informazzjoni klassifikata tal-UE.
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li jingħata aċċess lir-RSUE għal kwalunkwe informazzjoni rilevanti.
   2.   Id-delegazzjoni tal-Unjoni u/jew l-Istati Membri, kif adatt, għandhom jipprovdu appoġġ loġistiku fir-reġjun.
   Artikolu 10
   Sigurtà
   Konformement mal-politika tal-Unjoni dwar is-sigurtà ta’ persunal skjerat barra l-Unjoni f’kapaċità operazzjonali taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, konformement mal-mandat tiegħu u abbażi tas-sitwazzjoni ta’ sigurtà fiż-żona ġeografika taħt ir-responsabbiltà tiegħu, għas-sigurtà tal-persunal kollu taħt l-awtorità diretta tiegħu, notevolment billi:

               (a)

               jistabbilixxi pjan ta’ sigurtà speċifiku għall-missjoni bbażat fuq il-gwida mis-Segretarjat Ġenerali tal-Kunsill, li jipprovdi għal miżuri ta’ sigurtà fiżiċi, organizzattivi u proċedurali speċifiċi għall-missjoni, li jirregolaw il-ġestjoni tal-moviment sigur ta’ persunal lejn iż-żona tal-missjoni u ġo fiha, u l-ġestjoni ta’ inċidenti ta’ sigurtà, u l-provvista ta’ pjan ta’ kontinġenza u evakwazzjoni tal-missjoni;

               (b)

               jiżgura li l-persunal kollu skjerat barra mill-Unjoni jkun kopert b’assigurazzjoni għal riskju għoli kif meħtieġ mill-kondizzjonijiet fiż-żona tal-missjoni;

               (c)

               jiżgura li l-membri kollha tal-grupp tiegħu li ser jiġu skjerati barra l-Unjoni, inkluż persunal ikkuntrattat lokalment, ikunu rċevew taħriġ ta’ sigurtà adatt qabel jew mal-wasla fiż-żona tal-missjoni, abbażi ta’ klassifikazzjoni tar-riskju assenjati liż-żona tal-missjoni mis-Segretarjat Ġenerali tal-Kunsill;

               (d)

               jiżgura li jiġu implimentati r-rakkomandazzjonijiet kollha maqbula, magħmula wara valutazzjonijiet regolari ta’ sigurtà, u jippreżenta lir-RGħ, lill-Kunsill u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta’ sigurtà fil-qafas tar-rapport intermedju u tar-rapport dwar l-implimentazzjoni tal-mandat.

         Artikolu 11
   Rappurtar
   Ir-RSUE għandu jipprovdi regolarment lir-RGħ u lill-KPS b’rapporti orali u bil-miktub. Ir-RSUE għandu jippreżenta wkoll rapport, kif meħtieġ, lill-gruppi ta’ ħidma tal-Kunsill. Rapporti regolari bil-miktub għandhom jiġu ċċirkolati permezz tan-netwerk COREU. Fuq ir-rakkomandazzjoni tar-RGħ jew tal-KPS, ir-RSUE jista’ jipprovdi rapporti lill-Kunsill Affarijiet Barranin.
   Artikolu 12
   Koordinazzjoni
   1.   Ir-RSUE għandu jippromovi l-koordinazzjoni politika ġenerali tal-Unjoni. Huwa għandu jgħin fl-iżgurar li l-istrumenti kollha tal-Unjoni fil-post jintużaw b’mod koerenti sabiex jinkisbu l-objettivi ta’ politika tal-Unjoni. L-attivitajiet tar-RSUE għandhom ikunu koordinati ma’ dawk tal- Kummissjoni, kif ukoll ma’ dawk ta’ RSUE oħrajn attivi fir-reġjun skont ma’ jkun il-każ. Ir-RSUE għandu jipprovdi aġġornamenti regolari lill-missjonijiet tal-Istati Membri u lid-delegazzjonijiet tal-Unjoni.
   2.   Fuq il-post, għandha tinżamm kooperazzjoni mal-Kapijiet tad-delegazzjonijiet tal-Unjoni u mal-Kapijiet ta’ Missjoni tal-Istati Membri li għandhom jagħmlu mill-aħjar sabiex jassistu lir-RSUE fl-implimentazzjoni tal-mandat. Ir-RSUE għandu jikkollabora wkoll ma’ atturi internazzjonali u reġjonali oħra fuq il-post.
   Artikolu 13
   Reviżjoni
   L-implimentazzjoni ta’ din id-Deċiżjoni u l-konsistenza tagħha ma’ kontributi oħrajn mill-Unjoni lir-reġjun għandhom jiġu riveduti regolarment. Ir-RSUE għandu jippreżenta lir-RGħ, lill-Kunsill u lill-Kummissjoni rapport ta’ progress fl-aħħar ta’ Frar 2011 u rapport komprensiv dwar l-implimentazzjoni tal-mandat fi tmiem il-mandat.
   Artikolu 14
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-11 ta’ Awwissu 2010.

            Għall-Kunsill

            Il-President

         S. VANACKERE

      (1)  ĠU L 323, 8.12.2007, p. 45.

      (2)  ĠU L 322, 2.12.2008, p. 50.

      (3)  ĠU L 49, 26.2.2010, p. 26.

      (4)  ĠU L 101, 11.4.2001, p. 1.


title: 2012/567/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet tal-Kulleġġ Ewropew tal-Pulizija għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/167

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet tal-Kulleġġ Ewropew tal-Pulizija għas-sena finanzjarja 2010
   (2012/567/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Kulleġġ Ewropew tal-Pulizija għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2010, flimkien mat-tweġibiet tal-Kulleġġ (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra Deċiżjoni tal-Kunsill 2005/681/ĠAI tal-20 ta’ Settembru 2005 li tistabbilixxi l-Kulleġġ Ewropew tal-Pulizija (CEPOL) (3), u b’mod partikolari l-Artikolu 16 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmija fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra d-Deċiżjoni tal-Kummissjoni C(2011)4680 tat-30 ta’ Ġunju 2011 li tagħti approvazzjoni għal deroga mitluba mill-Kulleġġ Ewropew tal-Pulizija minn Regolament (KE, Euratom) Nru 2343/2002,

               —

               wara li kkunsidra r-rapport tal-Kulleġġ Ewropew tal-Pulizija tat-12 ta’ Lulju 2010 dwar ir-Rimborż ta’ Spejjeż Privati (10/0257/KA),

               —

               wara li kkunsidra l-awditjar estern ikkummissjonat mill-Kulleġġ Ewropew tal-Pulizija (Nru ta’ Referenza tal-Kuntratt CEPOL/2010/001) dwar ir-rimborż ta’ spejjeż privati,

               —

               wara li kkunsidra r-rapport finali tal-evalwazzjoni esterna ta’ ħames snin tal-Kulleġġ Ewropew tal-Pulizija (Nru ta’ Referenza tal-Kuntratt CEPOL/CT/2010/002),

               —

               wara li kkunsidra r-Rapport ta’ Attività Annwali 2009 tad-Direttorat Ġenerali għall-Ġustizzja, Libertà u Sigurtà,

               —

               wara li kkunsidra r-raba’ rapport ta’ progress tal-Kulleġġ Ewropew tal-Pulizija dwar l-implimentazzjoni tal-Pjan ta’ Azzjoni Multiannwali (MAP) tiegħu għall-2010-2014,

               —

               wara li kkunsidra r-rapport tal-Qorti tal-Awdituri dwar l-implimentazzjoni tal-MAP tal-Kulleġġ Ewropew tal-Pulizija għall-2010-2014,

               —

               wara li kkunsidra n-nota tas-Servizz tal-Awditjar Intern (IAS) tal-4 ta’ Lulju 2011 (Ref. Ares (2011) 722479) dwar it-tielet rapport ta’ progress dwar l-implimentazzjoni tal-Pjan ta’ Azzjoni Pluriennali (MAP) tal-Kulleġġ Ewropew tal-Pulizija għall-2010-2014,

               —

               wara li kkunsidra r-rapport u l-annessi tal-Kulleġġ Ewropew tal-Pulizija dwar l-implimentazzjoni tar-riżoluzzjoni tal-Parlament Ewropew dwar “Kwittanza 2009: Kulleġġ Ewropew tal-Pulizija”,

               —

               wara li kkunsidra r-rapport u l-anness tal-Kulleġġ Ewropew tal-Pulizija dwar l-applikazzjoni tal-Manwal tal-Akkwist Pubbliku tiegħu għall-perjodu bejn l-1 ta’ Lulju 2010 u l-1 ta’ Lulju 2011,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0119/2012),

               1.

               Japprova l-għeluq tal-kontijiet tal-Kulleġġ Ewropew tal-Pulizija għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur tal-Kulleġġ Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 134.

      (2)  ĠU L 248, 16.9.2002, p. 1.

      (3)  ĠU L 256, 1.10.2005, p. 63.

      (4)  ĠU L 357, 31.12.2002, p. 72.


title: It-twaqqif u s-saħħa numerika tad-Delegazzjoni għall-Kumitat Parlamentari CARIFORUM-KE Deċiżjoni tal-Parlament Ewropew tal- 15 ta’ Ġunju 2010 dwar it-twaqqif u l-għadd tal-membri tad-Delegazzjoni għall-Kumitat Parlamentari CARIFORUM-UE

text:
               12.8.2011

               MT

               Il-Ġurnal Uffiċjali tal-Unjoni Ewropea

               CE 236/159

         It-Tlieta 15 ta’ Ġunju 2010It-twaqqif u s-saħħa numerika tad-Delegazzjoni għall-Kumitat Parlamentari CARIFORUM-KE
   P7_TA(2010)0211
   Deċiżjoni tal-Parlament Ewropew tal-15 ta’ Ġunju 2010 dwar it-twaqqif u l-għadd tal-membri tad-Delegazzjoni għall-Kumitat Parlamentari CARIFORUM-UE
   2011/C 236 E/30

      Il-Parlament Ewropew,
   wara li kkunsidra l-Att Kostituttiv tal-Kumitat Parlamentari CARIFORUM-UE tat-29 ta’ Diċembru 2008,
   wara li kkunsidra l-Artikolu 198 tar-Regoli ta’ Proċedura tiegħu,

               1.

               Iddeċieda li jwaqqaf Delegazzjoni għall-Kumitat Parlamentari CARIFORUM-UE;

               2.

               Iddeċieda li l-għadd ta’ membri tad-delegazzjoni għandu jkun ta’ 15-il membru uffiċjali;

               3.

               Iddeċieda li disa' membri għandhom jintgħażlu mill-Kumitat għall-Kummerċ Internazzjonali u sitta mill-Kumitat għall-Iżvilupp;

               4.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni bħala informazzjoni.


title: Ħatra ta' membru tal-Qorti tal-Awdituri - Is-Sur Ladislav Balko Deċiżjoni tal-Parlament Ewropew tal- 25 ta' Marzu 2010 dwar in-nomina ta' Ladislav Balko bħala Membru tal-Qorti tal-Awdituri (C7-0023/2010 – 2010/0811(NLE))

text:
               7.1.2011

               MT

               Il-Ġurnal Uffiċjali tal-Unjoni Ewropea

               CE 4/68

         Il-Ħamis 25 ta' Marzu 2010Ħatra ta' membru tal-Qorti tal-Awdituri - Is-Sur Ladislav Balko
   P7_TA(2010)0079
   Deċiżjoni tal-Parlament Ewropew tal-25 ta' Marzu 2010 dwar in-nomina ta' Ladislav Balko bħala Membru tal-Qorti tal-Awdituri (C7-0023/2010 – 2010/0811(NLE))
   2011/C 4 E/18
   (Konsultazzjoni)

      Il-Parlament Ewropew,
   wara li kkunsidra l-Artikolu 286(2) tat-Trattat FUE, skont liema artikolu ġie kkonsultat mill-Kunsill (C7-0023/2010),
   wara li kkunsidra l-fatt li, waqt il-laqgħa tiegħu tal-15 ta' Marzu 2010, il-Kumitat għall-Kontroll tal-Baġit sema’ lill-kandidat propost mill-Kunsill għall-kariga ta' Membru tal-Qorti tal-Awdituri,
   wara li kkunsidra l-Artikolu 108 tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0037/2010),

               A.

               billi Ladislav Balko jissodisfa il-kundizzjonijiet stabbiliti fl-Artikolu 286(1) tat-Trattat FUE,

               1.

               Jagħti opinjoni favorevoli dwar il-proposta tal-Kunsill għan-nomina ta' Ladislav Bikol bħala Membru tal-Qorti tal-Awdituri;

               2.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u, għal skopijiet ta' informazzjoni, lill-Qorti tal-Awdituri kif ukoll lill-istituzzjonijiet l-oħra tal-Komunitajiet Ewropej u lill-istituzzjonijiet ta' verifika tal-Istati Membri.


title: 2006/344/KE: Deċiżjoni tal-Kunsill ta' l- 14 ta’ Marzu 2006 li tinnotifika lill-Ġermanja, skond l-Artikolu 104(9) tat-Trattat li jistabbilixxi l-Komunità Ewropea, biex tieħu miżuri għat-tnaqqis tad-defiċit meqjusa meħtieġa sabiex tiġi rrimedjata s-sitwazzjoni ta' defiċit eċċessiv

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               429

         DEĊIŻJONI TAL-KUNSILL
   ta' l-14 ta’ Marzu 2006
   li tinnotifika lill-Ġermanja, skond l-Artikolu 104(9) tat-Trattat li jistabbilixxi l-Komunità Ewropea, biex tieħu miżuri għat-tnaqqis tad-defiċit meqjusa meħtieġa sabiex tiġi rrimedjata s-sitwazzjoni ta' defiċit eċċessiv
   (2006/344/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 104(9) tiegħu,
   Wara li kkunsidra r-Rakkomandazzjoni mill-Kummissjoni taħt l-Artikolu 104(9) tat-Trattat,
   Billi:

               (1)

               Skond l-Artikolu 104(1) tat-Trattat, l-Istati Membri għandhom jevitaw żbilanċi eċċessivi tal-gvern.

               (2)

               Il-Patt ta’ Stabbiltà u Tkabbir huwa bbażat fuq l-objettiv ta' finanzi tal-gvern sodi bħala mezz għat-tisħiħ tal-kondizzjonijiet għall-istabbiltà tal-prezzijiet u għal tkabbir sostenibbli b’saħħtu li jwassal għall-ħolqien ta' impjiegi. Il-Patt ta’ Stabbiltà u Tkabbir jinkludi r-Regolament (KE) Nru 1467/97 tas-7 ta’ Lulju 1997 dwar it-tħaffif u l-kjarifika ta’ l-implimentazzjoni tal-proċedura ta' defiċit eċċessiv (1).

               (3)

               Ir-Riżoluzzjoni tal-Kunsill Ewropew ta’ Amsterdam tas-17 ta’ Ġunju 1997 dwar il-Patt ta’ Stabbiltà u ta' Tkabbir (2) tistieden solennement lill-partijiet kollha, jiġifieri l-Istati Membri, il-Kunsill u l-Kummissjoni, biex jimplimentaw it-Trattat u l-Patt ta’ Stabbiltà u ta' Tkabbir b’mod strett u fil-ħin.

               (4)

               Bid-Deċiżjoni 2003/89/KE (3), il-Kunsill iddeċieda, skond l-Artikolu 104(6) tat-Trattat, li fil-Ġermanja jeżisti defiċit eċċessiv.

               (5)

               Skond l-Artikolu 104(7) tat-Trattat u l-Artikolu 3(4) tar-Regolament (KE) Nru 1467/97, il-Kunsill indirizza Rakkomandazzjoni lill-Ġermanja fil-21 ta’ Jannar 2003, li ssejjaħ lill-Ġermanja biex iġġib fit-tmiem id-defiċit eċċessiv malajr kemm jista' jkun u sa mhux aktar tard mill-2004. Ir-rakkomandazzjoni saret pubblika. Kif kien iddikjarat fil-Komunikazzjoni tal-Kummissjoni ta' l-14 ta' Diċembru 2004, li l-Kunsill qabel magħha fit-18 ta' Jannar 2005, fid-dawl taċ-ċirkostanzi uniċi maħluqa mill-konklużjonijiet tal-Kunsill tal-25 ta' Novembru 2003 u tas-sentenza tal-Qorti tal-Ġustizzja Ewropea tat-13 ta' Lulju 2004, is-sena 2005 għandha tkun ikkunsidrata bħala l-iskadenza rilevanti għall-korrezzjoni tad-defiċit eċċessiv.

               (6)

               Id-defiċit tal-gvern ġenerali fil-Ġermanja ilu 'l fuq sewwa mill-valur ta' referenza tat-Trattat ta' 3 %-tal-PGD sa mill-2002. Il-proporzjon dejn-għall-PGD żdied minn taħt il-valur ta' referenza tat-Trattat ta' 60 % tal-PGD għal 69 % tal-PGD pproġettat fl-2006.

               (7)

               Skond id-data pprovduta mill-Eurostat, id-defiċit tal-gvern ġenerali fil-Ġermanja ammonta għal 3,3 % tal-PGD fl-2005. Din id-data, sakemm issir valutazzjoni ulterjuri tal-kwalità tagħhom, hija bbażata fuq notifika proviżorja mill-Ġermanja skond ir-Regolament (KE) Nru 3605/93 tat-22 ta' Novembru 1993 dwar l-applikazzjoni tal-Protokoll dwar il-proċedura ta' defiċit eċċessiv mehmuża mat-Trattat li jistabbilixxi l-Komunità Europea (4), ippreżentata lill-Kummissjoni fl-24 ta' Frar 2006. Barra minn hekk, abbażi ta' informazzjoni attwalment disponibbli, meta jitqiesu tal-pjanijiet baġitarji adottati s'issa mill-gvern Ġermaniż, id-defiċit tal-gvern ġenerali ser jibqa' 'l fuq mill-valur ta' referenza tat-Trattat fl-2006 wkoll li jikkonferma li d-defiċit eċċessiv ma ġiex ikkoreġut.

               (8)

               Skond l-Artikolu 10(3) tar-Regolament (KE) Nru 1467/97, jekk tagħrif attwali skond ir-Regolament (KE) Nru 3605/93 jindika li defiċit eċċessiv ma ġiex ikkoreġut minn Stat Membru li jipparteċipa fil-limiti taż-żmien speċifikati f'rakkomandazzjoni maħruġa taħt l-Artikolu 104(7) tat-Trattat, il-Kunsill għandu immedjatament jieħu deċiżjoni taħt l-Artikolu 104(9) tat-Trattat li tinnotifika lill-Istat Membru biex jieħu, f'limitu ta' żmien speċifikat, miżuri għat-tnaqqis tad-defiċit li huwa kkunsidrat meħtieġ mill-Kunsill sabiex tiġi rrimedjata s-sitwazzjoni.

               (9)

               Il-previżjoni tal-ħarifa 2005 tas-servizzi tal-Kummissjoni pproġettat id-defiċit ta' l-2005 għal 3,9 % tal-PGD (5). Fuq bażi ta' ebda bidla fil-politika, il-previżjoni tas-servizzi tal-Kummissjoni pproġettat id-defiċit tal-gvern ġenerali għal 3,7 % u 3,3 % tal-PGD fl-2006 u l-2007 rispettivament. It-tkabbir reali tal-PGD kien ipproġettat għal 0,8 % fl-2005, 1,2 % fl-2006 u 1,6 % fl-2007, bid-differenza fil-produzzjoni li ma tkoprix kompletament il-perijodu ta' previżjoni. F'dan l-isfond, u fid-dawl tas-sitwazzjoni ekonomika li għadha fraġli, il-gvern Ġermaniż, wara l-elezzjonijiet tat-18 ta' Settembru 2005 fassal strateġija biex iġib id-defiċit tal-gvern ġenerali taħt il-valur ta' referenza tat-Trattat sa l-2007. Il-gvern beda jimplimenta din l-istrateġija ta' konsolidament f'Diċembru 2005, bl-adozzjoni ta' l-ewwel miżuri previsti fiha. Fit-22 ta' Frar 2006, il-gvern adotta l-abbozz ta' baġit federali għall-2006 u, notevolment, adotta wkoll l-abbozz ta' liġi biex jgħolli r-rata ċentrali tal-VAT minn 16 % għal 19 % mill-1 ta' Jannar 2007.

               (10)

               Fit-22 ta' Frar 2006, l-Uffiċċju Statistiku Federali ħareġ il-figuri għat-tkabbir tal-PGD u d-defiċit tal-gvern ġenerali fl-2005, għal 0,9 % u 3,3 % tal-PGD rispettivament. Id-differenza fir-rigward tal-previżjoni tal-ħarifa tas-Servizzi tal-Kummissjoni tista' tinstab fil-biċċa l-kbira fi dħul aħjar milli mistenni lejn it-tmiem ta' l-2005. Il-previżjoni interim tas-servizzi tal-Kummissjoni, ippubblikata fil-21 ta' Frar 2006, tipproġetta li l-PGD reali jikber b'1,5 % fl-2006, li huwa kemmxejn 'il fuq mir-rata ta' tkabbir ta' potenzjalità baxxa. Għandu jiġi nnotat li din il-proġezzjoni hija mxaqilba 'l fuq minħabba r-risposta ta' domanda domestika preventiva mistennija għaż-żieda ppjanata fir-rata tal-VAT. Meta jitqiesu ta' l-effetti ekonomiċi sussegwenti, it-tkabbir tal-PGD fl-2007 huwa attwalment mistenni li jkun qrib il-1 %. B'mod konformi mal-previżjoni makroekonomika ta' hawn fuq, id-defiċit nominali huwa mistenni li jibqa' ftit 'il fuq minn 3 % tal-PGD fl-2006, iżda li jaqa' b'mod ċar taħt il-valur ta' referenza fl-2007. Wara titjib ta' ftit inqas minn 0,5 % bejn l-2004 u l-2005, id-defiċit strutturali (jiġifieri d-defiċit f'termini aġġustati ċiklikament, nett minn miżuri ta’ darba u temporanji) huwa proġettat mis-servizzi tal-Kummissjoni li jibqa' b'mod ġenerali kif inhu bħala perċentwali tal-PGD bejn l-2005 u l-2006 u li jonqos b'ta' l-inqas 1 % tal-PGD fl-2007.

               (11)

               Il-fatturi li ġejjin għandhom jittieħdu f'konsiderazzjoni fl-istabbiliment ta' l-iskadenza għall-korrezzjoni tad-defiċit eċċessiv. L-ewwel, l-aġġustament baġitarju li qed ikun implimentat huwa inkorporat fi strateġija komprensiva mal-miżuri ppjanati diġà fi stadju avvanzat sewwa tal-proċess ta' adozzjoni, li tnaqqas l-inċertezza fir-rigward ta' l-effettività tal-konsolidazzjoni. Dawn il-miżuri huma ta' natura strutturali u ma jinkludux miżuri ta' darba. It-tieni, l-effetti limitati f'termini ta' tnaqqis tad-defiċit strutturali mistennija fl-2006 jirriflettu, ta' l-inqas parzjalment, il-fatt li uħud mill-miżuri diġà implimentati ser jipproduċu riżultati biss b'dewmien. It-tielet, aġġustament strutturali ta' mill-inqas 1 % tal-PGD fl-2006 u l-2007 ppjanat mill-gvern jista' jiġi kkunsidrat bħala konsistenti mad-dispożizzjonijiet ta' l-SGP, inkluż it-titjib annwali meħtieġ għall-bilanċ aġġustat ċiklikament nett minn miżuri ta’ darba u temporanji ta' mill-inqas 0,5 % tal-PGD bħala punt ta' referenza. B'bażi fuq il-previżjoni makroekonomika ġenerali deskritta fil-premessa 10, tali aġġustament, li jeħtieġ li jkun implimentat b'mod rigoruż ikun biżżejjed biex jikkoreġi d-defiċit eċċessiv b'mod permanenti u sostenibbli.

               (12)

               Fid-dawl ta' dawn il-fatturi, jidher li d-defiċit eċċessiv għandu jkun ikkoreġut sa mhux aktar tard mill-2007. Il-punt ta' referenza ta' titjib annwali ta' 0,5 % tal-PGD fil-bilanċ strutturali għandu jiġi rrispettat f'termini kumulattivi fl-2006 u l-2007.

               (13)

               Skond it-tieni subparagrafu ta’ l-Artikolu 104(9) tat-Trattat, il-Kunsill jista’ jitlob lill-Ġermanja biex tissottometti rapporti skond skeda ta' żmien speċifika biex ikunu eżaminati l-isforzi ta’ aġġustament li saru biex ikun hemm konformità ma' din id-Deċiżjoni. Il-Ġermanja għandha tissottometti rapport lill-Kummissjoni sa mhux aktar tard mill-14 ta’ Lulju 2006, li jiddeskrivi l-miżuri li ttieħdu u dawk ippjanati biex ikun hemm konformità ma' din id-Deċiżjoni. B'mod partikolari, ir-rapport għandu jinkludi valutazzjoni baġitarja tal-miżuri, li tikkwantifika l-effetti tagħhom fuq l-eżitu baġitarju kemm fl-2006 u l-2007, biex jiġi kkoreġut id-defiċit eċċessiv u analizzati r-riskji possibbli assoċjati max-xenarju makroekonomiku mistennija. Il-Kummissjoni ser tevalwa dan ir-rapport bil-ħsieb li tivvaluta l-progress magħmul lejn il-korrezzjoni tad-defiċit eċċessiv. Il-Ġermanja għandha tissottometti aktar rapporti konformi ma' l-iskadenzi għar-rappurtar ta' l-iżbilanċi u dejn tal-gvern previst fl-Artikolu 4 tar-Regolament (KE) Nru 3605/93.

               (14)

               Il-miżuri ta' aġġustament għandhom jassiguraw titjib dejjiemi fil-bilanċ tal-gvern ġenerali. Sabiex tiġi żgurata konsolidazzjoni baġitarja sostnuta lejn l-objettiv ta' nofs it-term tal-Ġermanja ta' baġit ibbilanċjat f'termini strutturali, huwa meħtieġ tnaqqis fid-defiċit strutturali ta' mill-inqas 0,5 % tal-GDP kull sena, wara l-korrezzjoni tad-defiċit eċċessiv,

         ADOTTA DIN ID-DEĊIŻJONI:
   Artikolu 1
   1.   Il-Ġermanja għandha ttemm is-sitwazzjoni attwali ta' defiċit eċċessiv malajr kemm jista' jkun u mhux aktar tard mill-2007.
   2.   Fl-2006 u l-2007, il-Ġermanja għandha tiżgura titjib kumulattiv fil-bilanċ aġġustat ċiklikament tagħha, nett minn miżuri ta’ darba u temporanji b’mill-inqas punt perċentwali.
   Artikolu 2
   1.   Il-Ġermanja għandha tippreżenta rapport lill-Kummissjoni sa mhux aktar tard mill-14 ta’ Lulju 2006, li jiddeskrivi l-miżuri li ttieħdu biex ikun hemm konformità ma' din id-Deċiżjoni. Il-Kummissjoni ser tevalwa dan ir-rapport bil-ħsieb li tivvaluta l-progress magħmul lejn il-korrezzjoni tad-defiċit eċċessiv.
   2.   Il-Ġermanja għandha tippreżenta aktar rapporti lill-Kummissjoni sa l-1 ta' Ottubru 2006, l-1 ta' April 2007, l-1 ta' Ottubru 2007 u l-1 ta' April 2008, li jeżaminaw il-progress li sar biex ikun hemm konformità ma' din id-Deċiżjoni.
   Artikolu 3
   Il-Ġermanja għandha tieħu l-miżuri meħtieġa biex tiżgura li l-konsolidazzjoni baġitarja lejn l-objettiv ta' nofs it-term tagħha ta' baġit ibbilanċjat f'termini strutturali, tiġi sostnuta permezz ta' tnaqqis fid-defiċit strutturali ta' mill-inqas 0,5 % tal-PGD kull sena, wara li d-defiċit eċċessiv ikun ġie kkoreġut.
   Artikolu 4
   Din id-Deċiżjoni hija indirizzata lir-Repubblika Federali tal-Ġermanja.

      Magħmul fi Brussell, 14 ta’ Marzu 2006.

            Għall-Kunsill

            Il-President

         K.-H. GRASSER

      (1)  ĠU L 209, 2.8.1997, p. 6. Ir-Regolament kif emendat bir-Regolament (KE) Nru 1056/2005 (ĠU L 174, 7.7.2005, p. 5).

      (2)  ĠU C 236, 2.8.1997, p. 1.

      (3)  ĠU L 34, 11.2.2003, p. 16.

      (4)  ĠU L 332, 31.12.1993, p. 7. Ir-Regolament kif l-aħħar emendat bir-Regolament (KE) Nru 2103/2005 (ĠU L 337, 22.12.2005, p. 1).

      (5)  Dan kien b'mod ġenerali konformi mal-figura notifikata mill-awtoritajiet Ġermaniżi fl-1 ta' Settembru 2005 (3,7 % tal-PGD), id-differenza prinċipali tirriżulta mis-sikurizzazzjoni li twettqet mill-uffiċċju tal-pensjonijiet għal impjegati ċivili ta' l-uffiċċji postali ta' qabel, li ma ġietx ittrattata bħala li tnaqqas id-defiċit fil-previżjoni tal-ħarifa.


title: 2012/378/UE: Deċiżjoni tal-Kunsill tal- 10 ta’ Lulju 2012 li taħtar membru supplenti Spanjol fil-Kumitat tar-Reġjuni

text:
               13.7.2012

               MT

               Il-Ġurnal Uffiċjali tal-Unjoni Ewropea

               L 182/41

         DEĊIŻJONI TAL-KUNSILL
   tal-10 ta’ Lulju 2012
   li taħtar membru supplenti Spanjol fil-Kumitat tar-Reġjuni
   (2012/378/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Spanjol,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Post ta’ membru supplenti fil-Kumitat tar-Reġjuni sar vakanti wara t-tmiem tal-mandat tas-Sinjur Francisco DE LA TORRE PRADO,

         ADOTTA DIN ID-DEĊIŻJONI:
   Artikolu 1
   Huwa b’dan maħtur membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2015:

               —

               Is-Sur Fernando MARTÍNEZ MAILLO, Presidente de la Diputación de Zamora.

         Artikolu 2
   Din id-Deċiżjoni tidħol fis-seħħ fil-ġurnata tal-addozzjoni tagħha.

      Magħmul fi Brussell, l-10 ta’ Lulju 2012.

            Għall-Kunsill

            Il-President

         V. SHIARLY

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


Avviż Legali Importanti

|

32003D0421

Id-Deċiżjoni tal-Kummissjoni ta’ l-20 ta’ Mejju 2003 dwar is-sospensjoni tal-proċedura ta’ l-eżaminar ta’ l-ostakoli għall-kummerċ, li jikkonsistu fi prattiċi ta’ kummerċ adottati mir-Repubblika tal-Kolombja fejn tidħol l-importazzjoni tal-vetturi.

Official Journal L 143 , 11/06/2003 P. 0033 - 0034 CS.ES Chapter 11 Volume 46 P. 298  - 299 ET.ES Chapter 11 Volume 46 P. 298  - 299 HU.ES Chapter 11 Volume 46 P. 298  - 299 LT.ES Chapter 11 Volume 46 P. 298  - 299 LV.ES Chapter 11 Volume 46 P. 298  - 299 MT.ES Chapter 11 Volume 46 P. 298  - 299 PL.ES Chapter 11 Volume 46 P. 298  - 299 SK.ES Chapter 11 Volume 46 P. 298  - 299 SL.ES Chapter 11 Volume 46 P. 298  - 299

		Id-Deċiżjoni tal-Kummissjonita’ l-20 ta’ Mejju 2003dwar is-sospensjoni tal-proċedura ta’ l-eżaminar ta’ l-ostakoli għall-kummerċ, li jikkonsistu fi prattiċi ta’ kummerċ adottati mir-Repubblika tal-Kolombja fejn tidħol l-importazzjoni tal-vetturi.(2003/421/KE)IL-KUMMISSJONI TAL-KOMUNITAJIET EWROPEJWara li kkonsidrat it-Trattat li jistabbilixxi il-Komunità Ewropea,Wara li kkonsidrat ir-Regolament tal-Kunsill (KE) Nru 3286/94 tat-22 ta’ Diċembru 1994 li jistabbilixi l-proċeduri tal-Kommunità fil-qasam tal-politika tal-kummerċ komuni sabiex jassigura li d-drittijiet tal-Kommunità jiġu eżerċitati skond ir-regoli tal-kummerċ internazzjonali, partikolarment dawk stabbiliti taħt l-patroċinju ta’ l-Organizzazzjoni Dinjija tal-Kummerċ [1], kif emendat bir-Regolament (KE) Nru 356/95(2),u partikolarment l-Artikolu 11 [2] tiegħu,Billi:(1) Fis-7 ta’ Lulju 2000 Volkswagen AG irrappurtat ilment skond l-Artikolu 4 tar-Regolament (KE) Nru 3286/94 (hawnhekk iżjed ‘il quddiem msejjaħ ir-"Regolament".(2) Volkswagen AG allegat illi l-esportazzjoni ta’ vetturi mill-Kommunità għar-Repubblika tal-Kolombja huma mfixxkla minn ostakoli għall-kummerċ fis-sens ta’ l-Artikolu 2(1) tar-Regolament.(3) L-allegat ostakolu għall-kummerċ kien ikkostitwit mill-liġi ġenerali tat-taxxa Kolombjana ta’1996 (kif emendata) (Estatuto Tributario), li tipprovdi għal distinzjoni bejn vetturi mmontati jew manifatturati ġewwa il-Kolombja u dawk manifatturati jew immontati barra mill-Kolombja għall-iskop ta’ l-applikazzjoni tal-VAT. Din il-liġi tistipula li vetturi fil-kategorija li twassal sa 1400 cc li jiġu manifatturati jew immontati ġewwa il-Kolumbja huma suġġetti għal rata ta’ VAT ta’ 20 % ikkumparata mar-rata ta’VAT ta’ 35 % fuq karrozzi importati.(4) Il-Kummisssjoni iddeċidiet, wara konsultazzjoni mal-Kumitat Konsultattiv stabbilit mir-Regolament, illi l-ilment fih provi biżżejjed biex jiġġustifika l-bidu ta’ proċedura ta’ eżaminazzjoni. Għalhekk, il-proċedura ta’ eżaminazzjoni bdiet fit-18 ta’ Awissu 2000 [3].(5) L-investigazzjoni pprovdiet provi biżżejjed biex jiġi stmat illi:- Ir-Repubblika tal-Kolombja qedgħha fi ksur ta’ l-obbligazzjonijiet tagħha skond l-Artikolu III.2 ta’ GATT 1994. Għalhekk, il-prattika kkontestata mill-ilment dehret li kienet ostakolu għall-kummerċ fis-sens ta’ l-Artikolu 2(1) tar-Regolament ta’l-ostakoli għall-Kummerċ,- Il-VAT reġim diskriminatorju hawn fuq imsemmi impost mill-Kolombja fuq karrozzi importati joħloq effetti negattivi fuq il-kummerċ fis-sens ta’ l-Artikolu 2(4) tar-Regolament dwar l-ostakoli għall-Kummerċ.(6) Għalhekk, b’riżultat tal-proċedura ta’ eżaminazzjoni, ġie misjub illi kien neċessarju li azzjoni titieħħed, fl-interess tal-Komunità, biex jitneħħew l-effetti negattivi fuq il-kummerċ li seħħew b’riżultat ta’ ostakoli għal kummerċ miżmuma mill-Kolombja.(7) Sabiex tassigura illi d-drittijiet tal-Komunità jiġu eżerċitati taħt ir-regoli internazzjonali tal-kummerċ, deher xieraq illi man-naħa tal-Kolombja teżamina l-possibilta’ ta’ soluzzjoni amikevoli, ukoll b’konsiderazzjoni għas-sitwazzjoni politika u ekonomika diffiċli ġewwa il-Kolombja.(8) F’Diċembru 2001, il-Kummissjoni Ewropea u l-Kolombja laħħqu ftehim li fih il-Kolombja kkommettit ruħha li ma żżidx id-divrenzal tat-taxxa preżenti rigward karrozzi importati sa 1400 cc u li telimina d-divrenzal tal-VAT hawn fuq imsemmi sa l-1 ta’ Lulju 2005. Taħt dawn il-kondizzjonijiet, il-Kummissjoni kkommettit ruħha illi ma tibdix il-proċeduri ta’WTO fuq sistemazzjoni ta’ kwistjonijiet fir-rigward ta’ l-investigazzjoni dwar miżuri koperti mir-Regolament dwar l-ostakoli għall-Kummerċ. L-arranġament jiddikjara illi baqa’ mingħajr preġudizzju lejn il-posizzjoni legali tal-Komunità Ewropea u l-Kolombja(9) L-arranġament sar bil-kondizzjoni illi l-Kummissjoni tissospendi l-proċedura ta’ eżaminazzjoni fuq din il-kwistjoni, minn meta il-leġislazzjoni ġiet adottata mill-Parlament Kolombjan biex timplimenta l-ftehim.(10) Abbozz ta’ liġi li pprovda għal eliminazzjoni gradwali ta’ l’hawn fuq imsemmi divrenzal ta’ VAT kien ippreżentat mill-Gvern Kolombjan lil parlment Kolombjan fl-20 ta’ Mejju 2002 u ġie adottat fis-27 ta’ Diċembru 2002.(11) Il-proċedura ta’ eżaminazzjoni għandha għalhekk tiġi sospiża.(12) Il-miżuri previsti f’din id-Deċiżjoni huma konformi ma’ l-opinjoni tal-Kumitat Konsultattiv stabbilit mir-Regolament,ADDOTTAT DIN ID-DEĊIŻJONI:Artikolu WaħdieniIl-proċedura ta’ eżaminazzjoni li tikkonċerna l-ostakoli għall-kummerċ, li tikkonsisti fi prattiċi ta’ kummerċ miżmuma mill-Kolombja b’relazzjoni ma’ l-importazzjoni ta’ vetturi li bdiet fit-18 ta’ Awissu 2000 hi hawnhekk sospiża.Magħmula fi Brussel, fl-20 ta’ Mejju 2003.Ghall-KummissjoniPascal LamyMembru tal-Kummissjoni[1] ĠU L 349, 31.12.94, p. 71.[2] ĠU L 41, 23.02.95, p. 3.[3] ĠU C 236, 18.08.00, p. 4.--------------------------------------------------


title: Id-Deċiżjoni tal-Kunsill tat-3 ta' Diċembru 1998 dwar standards komuni dwar kif għandu jimtela l-format uniformi għall-permessi ta' residenzi

text:
Avviż Legali Importanti

|

31998D0701

Official Journal L 333 , 09/12/1998 P. 0008 - 0016

		Id-Deċiżjoni tal-Kunsilltat-3 ta' Diċembru 1998 dwar standards komuni dwar kif għandu jimtela l-format uniformi għall-permessi ta' residenzi(98/701/JHA)IL-KUNSILL TA' L-UNJONI EWROPEA,Wara li kkunsidra l-Azzjoni Konġunta 97/11/JHA tas-16 ta' Diċembru 1996 dwar format uniformi għall-permessi ta'residenzi [1], u b'mod partikolari l-Artikolu 2(1) ta' l-istess.Billi huwa neċessarju biex jistabbilixxi standards komuni dwar kif għandu jimtela dan il-format, sabiex jassiguraw l-aspett uniformi ta' l-istess;Billi din d-Deċiżjoni ma taffettwax il-kompetenza ta' l-Istati Membri dwar ir-rikonoxximent ta' Stati u entitajiet territorjali, kif ukoll passaporti u dokumenti ta' l-ivjaġġar maħruġa minn dawn l-Istati Membri jew entitajiet; billi l-attribuzzjoni tal-kodiċi fl-Appendiċi għal din id-Deċiżjoni hija ta' natura purament amministrattiva u mingħajr preġudizzju għad-determinazzjoni tan-nazzjonalità tar-residenti ta' pajjiż terz,IDDEĊIEDA DAN LI ĠEJ:Artikolu 1Il-format uniformi ta' permessi ta' residenti għandu jkunu mimli skond il-proċeduri li hemm fl-Anness ta' hawn.Artikolu 2Il-Kunsill għandu jeżamina, ta' l-inqas darba fis-sena, il-proċeduri u kodiċi li hemm fl-Anness u l-Appendiċi ta' hawn bl-iskop li jaddattahom.Artikolu 3Din id-Deċiżjoni għanda tidħol fis-seħħ fil-ġurnata wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fit-3 ta' Diċembru 1998.Għall-KunsillIl-PresidentK. Schlögl[1] GU L 7, ta’ l-10.1.1997, p. 1.--------------------------------------------------L-ANNESSI. PROĊEDURI GĦAT-TKOMPLIJA TAŻ-ŻONA TA' REFERENZA KOMUNI TA' L-ISTIKER FIL-FORMAT UNIFOMI TAL-PERMESS TA' RESIDENTI.Il-format addottat għall-istiker huwa fil-format ID2 (jikkonforma mad-dimensjonijiet għat-tip ta' karta (ISO7810)).Hemm tmien spazji biex jimtlew skond l-ispeċifikazzjonijiet tekniċi, fejn xieraq, kif ġej:1. Nru tal-PermessIn-numru tad-dokument għandu jidħer f'dan l-ispazju (protett b'karatteristiċi ta' sigurtà speċjali u ppreċedut b'kodiċi ta' ittra), skond l-ewwel parti paragrafu 3.7 (ittra(i) tal-bidu kif dettaljati fil-paragrafu 3.2) ta' l-ispeċifikazzjonijiet tekniċi.2. IsemIl-kunjom(ijiet) u l-ewwel isem(ijiet) għandhom ikunu mdaħħla skond l-ordni li ġej. Il-kunjom(ijiet) u l-ewwel isem(ijiet) fid-dokument li miegħu l-istiker huwa mehmuż għandhom ikunu eżattament l-istess bħal dak ta' fuq l-istiker.3. L-ispazju "Validu sa"Id-data rilevanti ta' l-għeluq għandha tkun imdaħħla f'dan l-ispazju, jew, jekk neċessarju, kelma jew kodiċi li tindika validità mhux limitata.L-Istati Membri għandhom jagħtu lis-Segretarjat Ġenerali tal-Kunsill il-kliem u kodiċi diversi msemmija fis-subparagrafu ta' qabel, sabiex is-Segretarjat ikun jista' jagħmel lista biex iqassamaha lill-Istati Membri kollha. Tali lista tista' tkun użata bħala mezz addizzjonali biex jiskopru falsifikazzjonijiet.Meta data ta' l-għeluq tiddaħħal, id-data għandha tkun mdaħħla b'permezz ta' tliet gruppi ta' żewġ figuri fl-ordni li ġej, tnejn għall-ġurnata, tnejn għax-xahar u tnejn għas-sena, ikunu separati b'ħajfin, u l-ewwel figura għandha tkun zero fejn in-numru jkun inqas minn 10 (eż. 15-01-96: 15 ta' Jannar 1996).4. Post/data ta' ħruġDan l-ispazju għandu jindika l-post u data ta' ħruġ tal-permess tar-residenza.Id-data ta' ħruġ għandha tiddaħħal b'permezzi ta tliet gruppi ta' żewġ figuri fl-ordni mniżżla fit-tielet subparagrafu ta' punt 3.5. Tip ta' permessDan l-ispazju għandu juri t-tip speċifiku tal-permess ta' residenza maħruġ mill-Istati Membri għall-persuna ta' pajjiz terz.Dan l-ispazju għandu jkun armonizzat minħabba n-nuqqas ta' qbil bejn il-liġijiet ta' l-Istati Membri. Madankollu, l-Istati Membri għandhom jagħtu lis-Segretarjat Ġenerali tal-Kunsill ir-referenzi varji li jinkludu f'dan l-ispazju biex is-Segretarjat ikun jista' jagħmel lista biex titqassam lill-Istati Membri kollha. Tali lista tista' tkun użata bħala mezz ieħor sabiex jiskopru falsifikazzjonijiet.6. RimarkiL-Istati Membri jistgħu jdaħħlu f'dan l-ispazju informazzjoni u rimarki għal użu nazzjonali li huma meħtieġa mid-disposizzjoniiet nazzjonali dwar persuni ta' nazzjonalità ta' pajjiżi terzi, li jinkludi informazzjoni dwar awtorizzazzjoni biex jaħdmu u n-numru tal-passaport.Madankollu, l-Istati Membri għandhom jagħtu lis-Segretarjat Ġenerali tal-Kunsill ir-referenzi varji li jinkludu f'dan l-ispazju biex is-Segretarjat ikun jista' jagħmel lista biex titqassam lill-Istati Membri kollha. Tali lista tista' tkun użata bħala mezz ieħor sabiex jiskopru falsifikazzjonijiet.7. Data/firma/awtorizzazzjoniFejn neċessarju, l-awtorità li qieghda tagħti l-permezz tista' tagħmel il-firma tagħha u t-timbru tagħha u/jew titlob lit-titular biex jagħmel il-firma tiegħu.Jekk dan l-ispazju jintuża, id-data għandha tkun imdaħħla b'permezz ta' tliet gruppi ta' żewġ figuri fl-ordni mniżżel fit-tielet subparagrafu ta' punt 3.Fejn il-leġislazzjoni jew prattiċi ta' Stat Membru jeħtieġu t-twaħħil ta' timbru ta' l-uffiċju ta' ħruġ, it-timbru għandu jkun lokat fir-rettangolu mdawwar mil-lemin bit-tarf tal-lemin ta' l-istiker, fuq ix-xellug bil-kaxxa "Rimarki", fuq ikollu l-emblema ta' l-Istati Membri u taħt biż-żona li tinqara mill-magni.Huwa wkoll mixtieq li t-timbru jikkonsisti f'rettangolu 1 cm għoli × 2,5 cm wiesa' juri l-isem ta' l-awtorità li toħroġ il-permess ta' residenzi u l-firma u/jew d-data. Il-firma u/jew d-data għandha tkunu magħluqa minn kull naħa bi tliet linji paralleli orizzontali, tan-nofsi tkun twila n-nofs tat-tnejn l-oħra.8. Żona li tinqara bil-magnaIż-żona rriservata għal qari bil-magna (li jinkludu kodiċi li jindikaw nazzjonalità jew stat ieħor) għandhom ikunu mimlijin skond l-istandards ta' l-Organizzazzjoni ta' Avjazzjoni Ċivili Internazzjonali (ICAO), kif maħruġa fl-ispeċifikazzjoni tekniċi. Fit-tieni linja, jew in-numru tal-permess jew in-numru tal-passaport għandhom jiniżżlu. It-tliet kodiċi relatati man-nazzjonalità jew stat tat-titular tal-permess għandhom jiddaħħlu skond il-lista fl-Appendiċi.L-Istati Membri għandhom javżaw lis-Segretarjat Ġenerali tal-Kunsill jekk humiex beħsiebhom iniżżlu il-permess jew in-numru tal-passaport. Is-Segretarjat għandu jiċċirkola din l-informazzjoni lill-Istati Membri.II. IL-PROĊEDURI GĦALL-KOMPLETAZZJONI TAŻ-ŻONA TA' REFERENZA KOMUNI TAD-DOKUMENT GĦALIH-WAĦDU FIL-FORMAT UNIFORMI TAL-PERMESS TA' RESIDENZA.Il-format addottat għad-dokument għalih-waħdu huwa jew il-format ID1 jew ID2 skond l-istandard ISO 7810.1995. Fiż-żewġ formati hemm 12-il kaxxa li jridu jimtlew bl-ispeċifikazzjonijiet tekniċi fejn xieraq.A. QUDDIEM1. Nru tal-PermessIn-numru tad-dokument għandu jidher f'dan l-ispazju ppreċedut b'kodiċi ta' ittra, skond Parti 2 ta' paragrafu 3.2 (ittra(i) inizzjali kif spjegati f'Parti I, paragrafu 3.2) ta' l-ispeċifikazzjonijiet tekniċi.2. IsemIl-kunjom(ijiet) u l-ewwel isem(ijiet) għandhom jiddaħħlu skond l-ordni li ġej.3. Spazju "Validu sa"Id-data ta' l-għeluq korrispondenti għandha tiddaħħal f'dan l-ispazju, jew, jekk neċessarju, kelma jew kodiċi li tindika validità mhux limitata.L-Istati Membri għandhom jagħtu lis-Segretarjat Ġenerali tal-Kunsill il-kliem u kodiċi diversi msemmija fis-subparagrafu ta' qabel, biex b'hekk is-Segretarjat ikun jista' jagħmel lista biex titqassam lill-Istati Membri kollha. Tali lista tista' tkun użata bħala mezz ieħor biex jiskopru falsifikazzjonijiet.Meta data ta' l-għeluq tiddaħħal, id-data għandha tinkiteb permezz ta' tliet gruppi ta żewġ figuri fl-ordni li ġej, tnejn għall-ġurnata, tnejn għax-xahar u tnejn għas-sena, ikunu separati b'ħajfin, u l-ewwel figura ma għandhiex tkun żero fejn in-numru jkun inqas minn 10 (eż. 15-01-96: 15 ta' Jannar 1996).4. Post/data ta' ħruġDan l-ispazju għandu jindika l-post u d-data ta' ħruġ tal-permess tar-residenza.Id-data ta' ħruġ għandha tiddaħħal permezz ta' tliet gruppi ta' żewġ figuri fl-ordni mniżżla fit-tielet subparagrafu ta' punt 3.5. Tip ta' permessDan l-ispazju għandu juri t-tip speċifiku tal-permess ta' residenti maħruġ mill-Istati Membri għal-persuna ta' nazzjonalità ta' pajjiz terz.Dan l-ispazju m'għandux jkun armonizzat minħabba n-nuqqas ta' qbil fil-liġijiet ta' l-Istati Membri. Madankollu, l-Istati Membri għandhom jagħtu lis-Segretarjat Ġenerali tal-Kunsill ir-referenzi varji li jinkludu f'dan l-ispazju biex b'hekk is-Segretarjat ikun jista' jagħmel lista biex titqasssam lill-Istati Membri kollha. Tali lista tista' tkun użata bħala mezz ieħor biex jiskopru falsifikazzjonijiet.6. RimarkiL-Istati Membri jistgħu jdaħħlu f'dan l-ispazju informazzjoni u rimarki għall-użu nazzjonali li huma meħtieġa mid-disposizzjoniiet nazzjonali dwar persuni ta' nazzjonalità ta' pajjiżi terzi, li jinkludi informazzjoni dwar awtorizzazzjoni biex jaħdmu.L-Istati Membri għandhom jagħtu lis-Segretarjat Ġenerali tal-Kunsill ir-referenzi varji permanenti li jinkludu f'dan l-ispazju biex b'hekk is-Segretarjat ikun jista' jagħmel lista biex titqassam lill-Istati Membri kollha. Tali lista tista' tkun użata bħala mezz ieħor sabiex jiskopru falsifikazzjonijiet.7. Data/firma/awtorizzazzjoniFejn neċessarju, l-awtorità tal-ħruġ tista' tagħmel il-firma tagħha u t-timbru tagħha u/jew titlob lit-titular biex jagħmel il-firma tiegħu.Jekk dan l-ispazju jintuża, id-data għandha tiddaħħal permezz ta' tliet gruppi ta' żewġ figuri fl-ordni mniżżel fit-tielet subparagrafu ta' punt 3.Billi l-leġislazzjoni jew prattiċi ta' Stat Membru jeħtieġu t-twaħħil ta' timbru ta' l-uffiċċju ta' ħruġ, it-timbru għandu jkun fir-rettangolu mdawwar fuq il-lemin bit-tarf tal-lemin tad-dokument għalih-waħdu, fuq ix-xellug bil-kaxxa "Rimarki", fuq bl-emblema ta' l-Istat Membru u taħt bil-qiegħ tal-karta fil-format ID1, jew ħdejn iz-żona li tinqara bil-magna fil-format ID2.Huwa wkoll mixtieq li t-timbru jikkonsisti f'rettangolu 1cm għoli × 2,5 cm [1] wiesgħa juri l-isem ta' l-awtorità li toħroġ il-permess ta' residenza u l-firma u/jew d-data; il-firma w/jew d-data għandha tkunu magħluqa minn kull naħa bi tliet linji paralleli orizzontali, tan-nofs ikun twil in-nofs tat-tnejn l-oħra.B. WARAFejn ikun hemm dokument għalih-waħdu, ir-referenzi addizzjonali għandhom jidhru fuq wara.8. Data u post tat-twelidReferenza għall-post u d-data tat-twelid tat-titular tal-permess tar-residenza għandha tiddaħħal hawn.Il-post tat-twelid għandu jkun l-isem tal-belt, jekk magħrufa, kif ukoll il-pajjiz fejn it-titular tal-permess twieled. Referenza tal-pajjiz tat-twelid għandha tingħata minħabba in-nazzjonalità tal-titular tista' tkun differenti mill-pajjiz tat-twelid tiegħu.Id-data ta' twelid għandha tiddaħħal permezz ta' tliet gruppi ta' żewġ figuri fl-ordni mniżżla fit-tielet subparagrafu ta' punt 3.9. NazzjonalitàIn-Nazzjonalità jew kwalunkwe status ieħor tat-titular tal-permess ta' residenza għandha tiddaħħal hawn.Ir-Referenza għan-nazzjonalità għandha tkun b'referenza għall-isem tal-pajjiz ta' liema l-istranġier huwa ċittadin, jew għal kwalunkwe status rilevanti, eż. Kolumbja.10. SessIs-sess tal-titular tal-permess ta' residenza għandu jkun mdaħħal hawn skond l-istandards ICAO għaz-żona tal-qari bil-magna.l-Istati Membri għandhom jagħtu lis-Segretarjat Ġenerali tal-Kunsill ir-referenzi varji li jinkludu f'dan l-ispazju biex b'hekk is-Segretarjat ikun jista' jagħmel lista sabiex titqassam lill-Istati Membri kollha. Tali lista tista' tkun użata bħala mezz ieħor biex jiskopru falsifikazzjonijiet.11. RimarkiL-Istati Membri jistgħu jdaħħlu f'din il-kaxxa informazzjoni u rimarki għall-użu nazzjonali li huma meħtieġa mid-disposizzjoniiet nazzjonali dwar persuni ta' nazzjonalità ta' pajjiżi terzi, per eżempju l-indirizz tal-titular.l-Istati Membri għandhom jagħtu lis-Segretarjat Ġenerali tal-Kunsill ir-referenzi varji li jinkludu f'dan l-ispazju biex b'hekk is-Segretarjat ikun jista' jagħmel lista għat-tqassim lill-Istati Membri kollha. Tali lista tista' tkun użata bħala mezz ieħor biex jiskopru falsifikazzjonijiet.12. Żona li tinqara bil-magna(fuq wara tad-dokument f'format ID1 u fuq quddiem tad-dokument f'format ID2)Iz-żona rriservata għall-qari bil-magna (li jinkludu kodiċi li jindikaw nazzjonalità jew stat ieħor) għandha tkunu mimlija skond l-istandards ta' l-Organizzazzjoni ta' Avjazzjoni Ċivili Internazzjonali (ICAO), kif maħruġa fl-ispeċifikazzjoni teknika. It-tliet kodiċi relatati man-nazzjonalità jew stat tal-titular tal-permess għandhom jiddaħħlu skond il-lista fl-Appendiċi.[1] Għall-Format ID1, dawn il-qisien għandhom jiġu ridotti bin-nofs.--------------------------------------------------AppendiċiLista ta' kodiċi għan-nazzjonalità jew l-istatus tat-titular tal-permess ta' residenza fiż-żona li tinqara bil-magna| Pajjiż | Kodiċi |EWROPA | Albanija | ALB |Andorra | AND |Armenja | ARM |Ażerbajġan | AZE |Belarus | BLR |Bosnia u Ħerzegovina | BIH |Bulgarija | BGR |Kroazja | HRV |Ċipru | CYP |Repubblika Ċeka | CZE |Estonja | EST |Ġeorġia | GEO |Santa Sede (Stat tal-Vatikan) | VAT |Ungerija | HUN |Latvja | LVA |Litwanja | LTU |Malta | MLT |Moldova, Repubblika ta' | MDA |Monaco | MCO |Polonja | POL |Rumanija | ROM |Federazzjoni Russa | RUS |San Marino | SMR |Slovakkja | SVK |Slovenja | SVN |Svizzera | CHE |Dik li Qabel Kienet ir-Repubblika Jugoslava tal-Maċedonja | FRM |Turkija | TUR |Ukrajna | UKR |Jugoslavja, Repubblika Federali tal- | YUG |AFRIKA | Alġerija | DZA |Angola | AGO |Benin | BEN |Botswana | BWA |Burkina Faso | BFA |Burundi | BDI |Kamerun | CMR |Cape Verde | CPV |Repubblika Afrikana Ċentrali | CAF |Chad | TCD |Comoros | COM |Kongo | COG |Kongo, ir-Repubblika Demokratika tal- | COD |Cote d'Ivoire | CIV |Djibouti | DJI |Eġittu | EGY |Ginea Ekwatorjali | GNQ |Eritrea | ERI |Etijopja | ETH |Gabon | GAB |Gambja | GMB |Ghana | GHA |Ginea | GIN |Pajjiż | Kodiċi |Ginea-Bissau | GNB |Kenya | KEN |Lesotho | LSO |Liberja | LBR |Ġamaħirija Għarbija Libjana | LBY |Madagaskar | MDG |Malawi | MWI |Mali | MLI |Mauritania | MRT |Mauritius | MUS |Morokk | MAR |Mozambique | MOZ |Namibja | NAM |Niġer | NER |Niġerja | NGA |Rwanda | RWA |Sao Tom and Principe | STP |Senegal | SEN |Seychelles | SYC |Sierra Leone | SLE |Somalja | SOM |Afrika t'Isfel | ZAF |Sudan | SDN |Sważiland | SWZ |Tanzanija, Repubblika Unita ta' | TZA |Togo | TGO |Tuneżija | TUN |Uganda | UGA |Żambja | ZMB |Żimbabwe | ZWE |AMERIKA | Antigua u Barbuda | ATG |Arġentina | ARG |Baħamas | BHS |Barbados | BRB |Belize | BLZ |Bolivja | BOL |Brażil | BRA |Kanada | CAN |Ċile | CHL |Kolumbja | COL |Costa Rica | CRI |Kuba | CUB |Dominica | DMA |Repubblika Dominikana | DOM |Ekwador | ECU |El Salvador | SLV |Grenada | GRD |Gwatemala | GTM |Guyana | GUY |Ħaiti | HTI |Ħonduras | HND |Ġamajka | JAM |Messiku | MEX |Nikaragwa | NIC |Panama | PAN |Paragwaj | PRY |Perù | PER |Saint Kitts u Nevis | KNA |Santa Luċija | LCA |Saint Vincent u l-Grenadines | VCT |Suriname | SUR |Trinidad u Tobago | TTO |L-Istati Uniti ta' l-Amerika | USA |Urugwaj | URY |Venezwela | VEN |ASJA | Afganistan | AFG |Baħrajn | BHR |Bangladesh | BGD |Bhutan | BTN |Brunei Darussalam | BRN |Kambodja | KHM |Ċina | CHN |Timor tal-Lvant | TMP |Indja | IND |Indoneżja | IDN |Iran (Repubblika Islamika ta') | IRN |Iraq | IRQ |Iżrael | ISR |Ġappun | JPN |Ġordan | JOR |Kazakhstan | KAZ |Korea, Repubblika Popolari Demokratika ta' | PRK |Korea, Repubblika ta' | KOR |Kuwajt | KWT |Kirgizstan | KGZ |Lao Repubblika Popolari Demokratika | LAO |Lebanon | LBN |Malażja | MYS |Maldives | MDV |Mongolja | MNG |Mjanmar | MMR |Nepal | NPL |Oman | OMN |Pakistan | PAK |Palestina | * |Filippini | PHA |Qatar | QAT |Sawdi Għarabja | SAU |Singapor | SGP |Sri Lanka | LKA |Repubblika Għarbija Sirjana | SYR |Taġikistan | TJK |Tajlandja | THA |Turkmenistan | TKM |Emirati Għarab Magħquda | ARE |Uzbekistan | UZB |Vjetnam | VNM |Jemen | YEM |OĊEANJA | Awstralja | AUS |Fiġi | FJI |Kiribati | KIR |Gżejjer Marshall | MHL |Microneżja (Stati Federali ta') | FSM |Nauru | NRU |New Zealand | NZL |Palau | PLW |Papwa-Ginea Ġdida | PNG |Samoa | WSM |Gżejjer Solomon | SLB |Tonga | TON |Tuvalu | TUV |Vanuatu | VUT |Mingħajr stat | XXA |Refuġjati (Konvenzjoni tat-28 ta' Lulju 1951) | XXB |Refuġjati oħra | XXC |Kumitat Internazzjonali tar-Red Cross | CRC |UNHCR | UNR |--------------------------------------------------